Αναρτηθηκε απο Κατερίνα Μαλακατέ στις 4:19 μ.μ. 4 σχόλια:\n"Το εικοσιτετράωρο ενός αναγνώστη", Χαράλαμπος Γιαννακόπουλος\nΌταν μπαίνεις στο ιδανικό βιβλιοπωλείο, ο υπάλληλος ή ο ιδιοκτήτης που θα σε δει δεν θα σε ρωτήσει αν χρειάζεσαι τη βοήθειά του ή αν ψάχνεις κάποιο συγκεκριμένο βιβλίο· σε γνωρίζει και μόνο θα σε χαιρετίσει ευγενικά και θα συνεχίσει τη δουλειά του, η οποία θα είναι να διαβάζει κάποιο βιβλίο ανοιχτό μπροστά του. Αν σε γνωρίζει λίγο καλύτερα, θα σου πει: "Ήρθε το δεύτερο μέρος από το Βυζάντιο έχει ρεπό του Πεντζίκη", μα δεν θα σου αποκαλύψει σε ποιον πάγκο βρίσκεται.\nΣτο ιδανικό βιβλιοπωλείο συναντάς τους φίλους σου και όρθιοι γύρω από τους πάγκους συζητάτε για τα βιβλία, όχι όμως για άλλα θέματα. Όταν δεν έχεις διάθεση για κουβέντες, δεν τους βρίσκεις εκεί και μόνο χαζεύεις τα βιβλία.\nΑγάπησα τον Χαράλαμπο Γιαννακόπουλο ένα βράδυ πριν πολλά χρόνια. Μόλις είχα συμπληρώσει το Ερωτηματολόγιο Αναγνωστικής Συμπεριφοράς στο Ημερολόγιο Ανάγνωσης- το πολύ αγαπημένο μπλογκ του- και με είχε βγάλει: βιβλιομανή. Έκτοτε παρακολουθούσα με λύσσα το Ημερολόγιο Ανάγνωσης κι έπειτα άρχισα να ανακαλύπτω και τα άλλα blogs. And the rest is history, που λένε και στην πόλη μου.\nΚάποτε ο Μπάμπης αποφάσισε να κατεβάσει το blog- ήταν για πολύ καιρό ανενεργό αλλά εγώ συνήθιζα να μπαίνω τα βράδια και να ξαναδιαβάζω τα κείμενά του για συντροφιά. Την πρώτη φορά που είδα εκείνη τη σκληρή οθόνη του Wordpress που έλεγε «Το blog που αναζητείτε δεν υπάρχει» ένιωσα προδομένη.\nΟ καιρός το έφερε και κάποια από τα κείμενα εκείνα, τα βιβλιοφιλικά μόνο, επανεμφανίστηκαν στο Bookstand. Μετά μας άφησε και το Bookstand. (Υπάρχουν τα αρχεία των κειμένων εδώ). Και μετά κάποια, μαζί με άλλα καινούργια εμφανίστηκαν στο site του amagi. Κι έπειτα αυτά τα κείμενα μαζεύτηκαν σε βιβλίο από τις εκδόσεις Πόλις.\nΜε αυτά και μ’ αυτά «Το εικοσιτετράωρο ενός αναγνώστη» δεν έχει ούτε ένα κείμενο μέσα που κάπως κάπου κάποτε να μην το έχω διαβάσει. Και με κάποιο μαγικό τρόπο μοιάζει οι πορείες μας με τον Μπάμπη όλο να συγκλίνουν, κι ας ξεκίνησα εγώ μια φανατική αναγνώστρια του. Στον Μπάμπη ανακοινώσαμε πρώτα από όλους πως θα κάνουμε το Booktalks. Μόνο αφού πήραμε την ευχή του, αποφασίσαμε να το υλοποιήσουμε.\nΤο εικοσιτετράωρο ενός αναγνώστη είναι ένα μαγικό βιβλίο. Δεν ξέρω κανέναν συστηματικό αναγνώστη που δεν θα νιώσει οικεία, που δεν θα αισθανθεί έστω πως τέτοιος αναγνώστης θα ήθελε κάποτε να γίνει. Η σχέση του Χαράλαμπου Γιαννακόπουλου με τα βιβλία είναι αυτή ενός ιδανικού εραστή με την πιο υπέροχη ερωμένη. Περιγράφει με ακρίβεια πώς η ζωή μας καταδυναστεύεται από τα βιβλία, πώς τα βιβλία ορίζουν τον κόσμο μας, πώς όλο αυτό ομορφαίνει τη ζωή μας.\nΣτο τέλος, επετειακά απάντησα ξανά στο Ερωτηματολόγιο.\nκαι με ξαναέβγαλε Βιβλιομανή.\n«Το εικοσιτετράωρο ενός Αναγνώστη», Ηδονές και πάθη της Ανάγνωσης, Χαράλαμπος Γιαννακόπουλος, εκδ. Πόλις, 2017, σελ. 251\nΑναρτηθηκε απο Κατερίνα Μαλακατέ στις 1:11 μ.μ. 5 σχόλια:\nΕτικετες Γιαννακόπουλος Χαράλαμπος\nΛένε πως οι καλοί συγγραφείς γράφουν και ξαναγράφουν την ίδια ιστορία, πως δεν μπορούν να ξεφύγουν από το ύφος ή τις εμμονές τους. Η Χάνα Κέντ είναι αναμφίβολα καλή συγγραφέας- και μόνον το πρωτόλειό της, τα «Έθιμα ταφής», θα αρκούσαν για να της αποδοθεί αυτός ο χαρακτηρισμός. Με το δεύτερο, τους «Καλούς», απλά το επιβεβαιώνει. Με σιγουριά όμως δεν το απογειώνει. Γιατί μένει προσκολλημένη στον τρόπο και το θέμα.\n«Οι Καλοί» μοιάζουν πολύ με τα «Έθιμα ταφής» κι ας αλλάζουμε τόπο και χρόνο. Διαδραματίζονται στην Ιρλανδία, το 1825 και το 1826, σε ένα χωριό της Κοιλάδας, λίγο πριν τον μεγάλο λιμό. Οι άνθρωποι είναι πολύ φτωχοί, ζουν με το γάλα μιας κατσίκας ή μιας γελάδας και πατάτες. Είναι αμόρφωτοι, δεν έχουν πρόσβαση στον γιατρό και συνήθως τους καθοδηγεί ο παπάς. Κεντρική ηρωίδα είναι η Νόρα Χίλι, μια γυναίκα που μένει χήρα και αναγκάζεται να φροντίζει το παράλυτο εγγόνι της, γιατί η κόρη της έχει πεθάνει λίγο καιρό πριν. Ο μικρός Μίχολ έχει ανεξήγητα οπισθοχωρήσει σε ανάπτυξη. Κάποτε ήταν ένα κανονικό δίχρονο παιδάκι, στα τέσσερά του όμως δεν μιλάει, δεν περπατάει, δεν καταλαβαίνει κι όλο γρυλίζει. Για να τον φροντίσει η χήρα Χίλι αναγκάζεται να προσλάβει μια παραδουλεύτρα, τη δεκαεξάχρονη Μαίρη. Η χήρα ντρέπεται φοβερά για την κατάσταση του εγγονού της και δεν τον δείχνει στον κόσμο. Το χωριό μαστίζεται από κακοτυχία και οι χωριανοί αρχίζουν να πιστεύουν πως φταίει το σακάτικο παιδί, πως είναι νεραϊδοπαρμένο, πως το πήραν οι Καλοί κι άφησαν ένα τελώνιο στη θέση του.\nΟι Νεράιδες – οι «Καλοί»- της Ιρλανδίας είναι πνεύματα μοχθηρά, που παίρνουν τους καλούς ανθρώπους και στη θέση τους αφήνουν ζαβά δαιμόνια, που δημιουργούν αρρώστιες και βάσανα. Οι άνθρωποι του χωριού πιστεύουν ακράδαντα σε αυτούς. Βοηθάει κι η παρουσία της γριάς Νανς Ρόουτς, που θεωρούν πως έχει τη «γνώση» και τη χρησιμοποιούν για μαμή και «γιάτρισσα». Όταν η Νανς θα βεβαιώσει πως ο εγγονός της Χίλι είναι τελώνιο, θα μπουν τα θεμέλια για την καταστροφή.\nΗ Χάνα Κεντ ξέρει με σιγουριά να φτιάχνει ατμόσφαιρα, να περιγράφει καταστάσεις. Νιώθεις σαν να είσαι εκεί, σαν να ζεις μαζί τους, με τις σβουνιές, τα κάτουρα, το βούτυρο και τα ξωτικά. Επίσης είναι φανερό πως έχει κάνει φοβερή έρευνα και πως στα πραγματολογικά δεν της παραβγαίνει κανείς. Της αρέσουν οι ζοφερές περιγραφές, οι μακάβριες καταστάσεις, να ασχολείται με το θάνατο και τη μοίρα. Αυτά τα σκηνικά τα στήνει εξαιρετικά.\nΌμως σε αυτό το βιβλίο απέτυχε σε κάτι πολύ βασικό, η ιστορία της δεν ρέει, οι ήρωες πνίγονται, μοιάζουν χάρτινοι και σχηματικοί. Μόνο ένας χαρακτήρας ξεφεύγει κάπως από τα τετριμμένα, η μικρή παραδουλεύτρα Μαίρη, οι υπόλοιποι είναι εκεί για να επιτελέσουν έναν σκοπό, να εκτελέσουν τον ρόλο τους σαν μαριονέτες. Λείπει το στοιχείο της έκπληξης, λείπει η πλοκή, λείπει και με κάποιο τρόπο το βάθος. Παρ’ όλα αυτά, « Οι Καλοί» δεν είναι είναι ένα κακό δεύτερο βήμα. Είναι απλά λιγότερο σημαντικό και ενδιαφέρον από τα εντυπωσιακά «Έθιμα ταφής». Πιθανολογώ πως αν δεν ήταν τόσο μεγάλες οι προσδοκίες μου, δεν θα ένιωθα απογοήτευση, θα έλεγα μέσα μου, «α, ένα καλό μυθιστόρημα» και θα προχωρούσα παρακάτω.\n«Οι Καλοί», Χάνα Κεντ, μετ. Μαρία Αγγελίδου, εκδ. Ίκαρος, 2017, σελ. 486\nΥ.Γ. Θαύμασα ειλικρινά τη μετάφραση της Μαρίας Αγγελίδου, η γλώσσα είναι τέτοια που σε αναγκάζει να ψάξεις το πρωτότυπο, να δεις πώς το είπε ο συγγραφέας. Θεωρώ πως οι λύσεις που βρήκε ήταν οι πιο ενδεδειγμένες.\nΑναρτηθηκε απο Κατερίνα Μαλακατέ στις 4:56 μ.μ. Δεν υπάρχουν σχόλια:\nΕτικετες Κεντ Χάνα\nΠαρ’ όλο που ο Bernard Malamud θεωρείται ένας από τους σπουδαιότερους Αμερικανούς- εβραϊκής καταγωγής- συγγραφείς του 20ου αιώνα, εγώ δεν είχα διαβάσει κανένα του βιβλίο ως τώρα. Ξεκίνησα την ανάγνωση του Μάστορα με υψηλές προσδοκίες και δεν διαψεύστηκα. Πρόκειται για δείγμα υψηλής λογοτεχνίας, για μυθιστόρημα που προχωρά στο βάθος των πραγμάτων και μπορεί να αλλάξει τη φιλοσοφία αυτού που το διαβάζει, να τον επηρεάσει.\nΚεντρικός ήρωας ο Γιακόβ Μποκ, ένας Εβραίος γεννημένος στα στελτ, πάμφτωχος, που μόλις τον έχει αφήσει η γυναίκα του και για αυτό αποφασίζει να μεταναστεύσει στο Κίεβο. Όταν φτάνει εκεί βρίσκει δουλειά στο πλινθοποιείο ενός μέλους των «Μαύρων Εκατονταρχιών» - σκληρή αντισημιτική οργάνωση της τσαρικής Ρωσίας των αρχών του αιώνα- και εγκαθίσταται σε μια γειτονιά που απαγορεύεται να μένουν Εβραίοι χωρίς άδεια, δηλώνοντας ψεύτικο όνομα. Ο Γιακόβ είναι ένας απολίτικος και μάλλον άθρησκος άνθρωπος, αμόρφωτος, που του αρέσει όμως να διαβάζει και να φτιάχνει πράγματα με τα χέρια του. Για κακή του τύχη την εποχή που μένει με πλαστό όνομα στο πλινθοποιείο δολοφονείται βάναυσα ένα αγοράκι. Οι κάτοικοι της περιοχής θεωρούν πως το έκαναν τελετουργικά οι Εβραίοι για να πάρουν το αίμα του αγοριού και να το πιουν, ο Γιακόβ κατηγορείται πως το έκανε αυτός και όλη η Εβραϊκή κοινότητα απειλείται με πογκρόμ. Ο Γιακόβ περνά δυο χρόνια στη φυλακή, στην απομόνωση, χωρίς καν να του απαγγέλλεται κατηγορητήριο.\nΤο μυθιστόρημα, που στηρίζεται σε πραγματική ιστορία, δείχνει με πολύ γλαφυρό τρόπο την διαφθορά και την απανθρωπιά του συστήματος, που δεν υπολογίζει το άτομο που βρέθηκε στα δίχτυα του και απλά χρειάζεται ένα εξιλαστήριο θύμα. Το μίσος και ο αντισημιτισμός κινητοποιούν τα πλήθη, ο Γιακόβ βρίσκεται μπλεγμένος σε μια κατάσταση τελείως καφκική και το μόνο που του μένει να κάνει είναι υπομονή. Πόση υπομονή να κάνεις στην απομόνωση της φυλακής, πεινασμένος, άρρωστος και συνεχώς εξευτελιζόμενος; Ο ήρωας του Μάλαμουντ είναι ένα απολίτικο ον στην αρχή, που όμως ενδιαφέρεται ενεργά για την έννοια της ατομικής ελευθερίας- διαβάζει Σπινόζα, αρνείται τη θρησκεία. Στο τέλος αυτής της περιπέτειας είναι σαφώς ένα πολιτικό ον, είναι ένας άντρας που συνειδητοποιεί πόσο βαθιά η πολιτική επηρεάζει τη ζωή του θέλει δεν θέλει.\nΟ Γιακόβ Μποκ διατρανώνει την αθωότητά του, όσα βασανιστήρια κι αν περνά, όσο κι αν τον εκβιάζουν, όσο κι αν κουρελιάζεται. Ψάχνει μέσα από όλο τον παραλογισμό να βρει την ταυτότητά του: είναι Εβραίος, πιστεύει στον θεό, αγαπάει τη γυναίκα του, αγαπάει το γένος του, τον νοιάζει αν θα γίνει πογκρόμ, τον νοιάζει που δεν έχει τίποτα να κάνει, μπορεί «να φτιάξει» τον κόσμο; Είναι ένα άτομο σε απόγνωση βυθισμένο σε μια πολιτική θύελλα. Έχει μεγάλο ενδιαφέρον πώς ο Μπέρναρντ Μάλαμουντ διαλέγει τα χαρακτηριστικά του ήρωα του- ξεφεύγοντας από την αληθινή ιστορία- για να μπορέσει να δώσει βάθος και ένταση στα γραφόμενα. Το μυθιστόρημα μοιάζει κάποιες στιγμές απάλευτο, είναι αδύνατο ο ανθρώπινος νους να κατανοήσει τόση φρίκη. Όμως ακριβώς αυτό είναι που το κάνει σπουδαίο και σημαντικό, σταθμό στη λογοτεχνία.\nΟ Μπέρναρντ Μάλαμουντ ήταν ολιγογράφος, έχει γράψει οκτώ μυθιστορήματα και πενήντα πέντε διηγήματα σε όλη του τη ζωή. Στα ελληνικά κυκλοφορεί μόνο ένα ακόμα μυθιστόρημά του: «Η τελευταία χάρη». Με σιγουριά θα αναζητήσω και τα υπόλοιπα βιβλία του- έστω στα Αγγλικά- στο μέλλον.\n«Ο Μάστορας», Bernard Malamud, μετ. Κατερίνα Σχινά, εκδ. Καστανιώτη, 2017, σελ.416\nΑναρτηθηκε απο Κατερίνα Μαλακατέ στις 11:15 μ.μ. Δεν υπάρχουν σχόλια:\nΕτικετες Μάλαμουντ Μπέρναρντ\nΔείτε εδώ το απόσπασμα Νέες Τάσεις της εκπομπής Το Βιβλίο – κανόνες πλοήγησης στο πέλαγος του βιβλίου, που προβλήθηκε στην ΕΡΤ2 την Κυριακή, 17-12-17. Ο Νέστορας Πουλάκος παίρνει συνέντευξη από 4 bloggers. Ανάμεσά τους κι εγώ:\nΑναρτηθηκε απο Κατερίνα Μαλακατέ στις 11:44 π.μ. 2 σχόλια:\nΑναρτηθηκε απο Κατερίνα Μαλακατέ στις 8:57 π.μ. 2 σχόλια:\nΤον τελευταίο καιρό είμαι κάπως καχύποπτη με τα λιανά βιβλιαράκια με μικρά έως πολύ μικρά αφηγήματα-διηγήματα που βγαίνουν αφειδώς από Έλληνες συγγραφείς. Κι αυτό γιατί έχω συχνά την αίσθηση πως βρέθηκε μια εύκολη λύση για να μην γράφουν κάτι μεγαλύτερο και πιθανώς σπουδαιότερο. Η «Ανατομία κόρης», πάντως, της Μαρίας Φακίνου δεν ανήκει σε αυτή την κατηγορία. Είναι ένα κείμενο που έχει λόγο ύπαρξης, που προέρχεται από εκείνη την αφηγηματική δεξαμενή, από εκείνο τον τόπο που πηγάζουν όλα τα έργα τέχνης. Αλλά ας αφήσω το κείμενο να τα πει καλύτερα:\nΑπό νωρίς άφησα τα πράγματα να με διαλέξουν. Οι άνθρωποι, οι σκέψεις, οι συνθήκες. Υπήρχε, ωστόσο, μέσα μου ένας σκοτεινός τόπος που με τα χρόνια βάθαινε, ένας εσωτερικός μικρόκοσμος δαιδαλώδης, που δεν ήξερα ότι έτρεφα, μόνο με γέμιζε με μια απροσδιόριστη ανησυχία, και στο τέλος θα βρισκόμουν να γνωρίζω τον παραμικρό του παράδρομο, στενό και αδιέξοδο. Θα κατέφευγα σε αυτόν κάθε φορά που το έξω απειλούσε το μέσα.\nΠρωταγωνίστρια και αφηγήτρια της μικρής αποσπασματικής νουβέλας είναι μια κοπέλα, από τότε που ήταν παιδί, ως περίπου τα 25 χρόνια της. Ο φακός της Μαρίας Φακίνου εστιάζει κάποτε σε μικρές ακρότητες της καθημερινότητας, κι άλλοτε σε σπουδαίες, γιγάντιες στιγμές. Μιλάει ευθαρσώς για τη ζωή, και το θάνατο, τον πόνο της ενηλικίωσης, το βάρος της οικογένειας, τη σχέση με τη μητέρα- πρωτίστως-, με τον πατέρα, τον αδελφό, τις φίλες, τους άντρες. Μοιάζει η πρωτοπρόσωπη αφήγηση να είναι βαθιά αυτοβιογραφική, αν και προφανώς κάτι τέτοιο δεν ενισχύει. Η ψευδαίσθηση πάντως αυτή οδηγεί στην ταύτιση- πιθανώς να βοηθάει πως είμαι γυναίκα πολύ κοντά στην ηλικία της Φακίνου αλλά και της ηρωίδας.\nΜάτια φωτογραφική μηχανή: Καλοκαίρι στον Κήπο της Εδέμ. Η μαμά λιάζεται σε μια καρέκλα με ξεθωριασμένο πανί. Ξάφνου τη βλέπω να ξεκαρδίζεται σ’ ένα γάργαρο γέλιο. Φέρνει τα γόνατα κοντά στο πρόσωπο για να προστατευτεί. Ο μπαμπάς τη σημαδεύει με το ανοιχτό λάστιχο του ποτίσματος. Ο μπαμπάς ψιχαλίζει τη μαμά.\nΑπόλαυσα την «Ανατομία κόρης». Πολλά κομμάτια τα διάβασα και τα ξαναδιάβασα, είναι ένα διαμαντάκι εξαιρετικά καλοδουλεμένο, με γλώσσα απλή, με ρυθμό· που δεν του λείπει ούτε του περισσεύει τίποτα. Η συγγραφέας χειρίστηκε το θέμα της- τη διαμόρφωση της γυναικείας ταυτότητας στα παιδικά και εφηβικά χρόνια- με αγάπη αλλά και σκληρότητα, το είδε από κοντά αλλά και από μακριά, το παίδεψε και το δυσκόλεψε και τελικά πήρε τον αναγνώστη μαζί της.\nΤο βιβλίο είναι μικρό, τα κείμενα θα μπορούσαν να σταθούν το καθένα σαν ένα μικρό διήγημα, όμως ολοκληρώνοντάς το δεν μένει το αίσθημα της αποσπασματικότητας, αλλά της ολοκλήρωσης. Η μικρή φόρμα κρύβει παγίδες, μπορεί να οδηγήσει σε βαθιά χασμουρητά, σε βιβλία βίαια λησμονημένα λίγες μόνο μέρες μετά την ανάγνωση. Όταν όμως η προσπάθεια είναι επιτυχημένη, τότε αφήνει την καλύτερη επίγευση στο στόμα.\n"Ανατομία κόρης", Μαρία Φακίνου, εκδ. Αντίποδες, 2017, σελ.73\nΑκούστε τη συνέντευξη της Μαρίας Φακίνου στο Διαβάζοντας@amagi εδώ:\nΑναρτηθηκε απο Κατερίνα Μαλακατέ στις 8:25 μ.μ. Δεν υπάρχουν σχόλια:\nΚλήρωση! Και εκπομπή! Μαζί μας σήμερα στο ραδιοφωνικό Διαβάζοντας@amagi o συγγραφέας και κριτικός λογοτεχνίας Νίκος Ξένιος.\nΚληρώνουμε 2 αντίτυπα "Το κυνήγι του βασιλιά Ματθία", ευγενική προσφορά από τις Εκδόσεις Κριτική. Για να λάβετε μέρος στην κλήρωση πατήστε "Μου αρέσει" και κοινοποιήστε ή/ και σχολιάστε αυτό το ποστ στο φβ. Εναλλακτικά αφήστε ένα σχόλιο εδώ από κάτω. Οι νικητές θα ανακοινωθούν γύρω στις 7:50μ.μ. on air.\nΜη χάσετε την 100η εκπομπή Διαβάζοντας, σήμερα 6-8μ.μ. πάντα στον www.amagi.gr.\nΤις προηγούμενες 99 εκπομπές μπορείτε να τις ακούσετε εδώ:\nΚι αν δεν είστε ακόμα στο γκρουπ της εκπομπής εσείς χάνετε:\nΑναρτηθηκε απο Κατερίνα Μαλακατέ στις 1:18 μ.μ. 3 σχόλια:\n"Γυναίκα από μελάνι", Juan Gómez Bárcena\nΠήρα τη "Γυναίκα από Μελάνι" του Χουάν Γκόμεθ Μπάρθενα ένα βράδυ αργά από τον πάγκο του βιβλιοπωλείου (μου) χωρίς να ξέρω τίποτα για το βιβλίο ή τον συγγραφέα. Με τράβηξε το εξώφυλλο και το βιβλιοφιλικό οπισθόφυλλο αλλά και το γεγονός πως δεν είχα ακούσει τίποτα για αυτό. Τον τελευταίο καιρό μου φαίνεται πως διαβάζουμε όλοι τα ίδια βιβλία.\nΔυο νεαροί ποιητές στη Λίμα του Περού το 1904, ο Χοσέ και ο Κάρλος, αποφασίζουν να αρχίσουν με αλληλογραφία με το ίνδαλμά τους, τον ποιητή Χουάν Ραμόν Χιμένεθ. Όταν βλέπουν πως αυτός δεν τους απαντά, εφευρίσκουν μια όμορφη δεσποσύνη, τη Χεορχίνα, που αλληλογραφεί με τον ποιητή και ω, του θαύματος αυτός ανταποκρίνεται.\nΈτσι ξεκινά ένα μέτα-λογοτεχνικό παιχνίδι, αφού ο Κάρλος και ο Χοσέ γράφουν ένα μυθιστόρημα με αφετηρία τα γράμματα που ανταλλάσσει η φανταστική Χεορχίνα με τον Χουάν Ραμόν, ενώ εμείς διαβάζουμε ένα άλλο μυθιστόρημα που αφηγείται τα κατορθώματά τους, ενώ αυτοί γράφουν τα πλαστά γράμματα της Χεορχίνα προς τον ποιητή. Θεωρητικά πρόκειται για μια «αληθινή ιστορία», που τη χρησιμοποιεί Μπάρθενα για να εκκινήσει να γράψει τη δική του. Το ενδιαφέρον είναι πως ο συγγραφέας απευθύνεται συχνά στον αναγνώστη, χωρίς αυτό να καταντά μελό ή κιτς. Του κλείνει το μάτι, σα να γράφουν το μυθιστόρημα μαζί. Τελικά δεν ξέρεις ποιο ακριβώς από τα τρία κείμενα διαβάζεις.\nΜέσα σε αυτό το λογοτεχνικό παιχνίδι, ο Μπάρθενα δεν ξεχνά τους δύο κεντρικούς του ήρωες- τον Χοσέ και τον Κάρλος- που σιγά σιγά αποκτούν ο καθένας διαφορετική σχέση με τη φανταστική Χεορχίνα. Ο Χοσέ, γόνος της αριστοκρατίας, που χάνει σιγά σιγά τα χρήματα αλλά όχι την αίγλη της, βλέπει το εγχείρημά τους καθαρά χρησιμοθηρικά, θέλει να βάλει τον γνωστό ποιητή να γράψει ένα ποίημα για τη Χεορχίνα κι έπειτα να κοκορευτούν για αυτό τους το κατόρθωμα στον κλειστό λογοτεχνικό χώρο της Λίμα. Ο Κάρλος, γόνος πρόσφατα πλούσιας οικογένειας, ερωτεύεται το πλάσμα της φαντασίας τους, θέλει για τη Χεορχίνα όλα τα ηθικά χαρίσματα. Ταυτόχρονα ο συγγραφέας σχολιάζει την κοινωνία του Περού στις αρχές του περασμένου αιώνα, την κοινωνική αδικία και ανισότητα, τη σημασία της θέσης και των χρημάτων. Αλλά και τη διαδικασία της ενηλικίωσης και της αναζήτησης της ταυτότητας των δύο κεντρικών του χαρακτήρων.\nΗ «γυναίκα από Μελάνι» είναι ένα ευχάριστο μυθιστόρημα. Δεν κομίζει γλαύκα στα λιμνάζοντα λογοτεχνικά νερά, ούτε φιλοδοξεί να χαρακτηριστεί αριστούργημα. Ο Χουάν Γκόμεθ Μπάρθενα όμως βάζει με τέτοια βιβλία σοβαρή υποψηφιότητα να είναι από τους Ισπανούς συγγραφείς που θα αναζητώ στο μέλλον.\n«Γυναίκα από Μελάνι», Χουάν-Γκόμεθ Μπάρθενα, μετ. Βασιλική Κνήτου, εκδ. Καστανιώτης, 2017, σελ. 336\nΥ.Γ. 42 Ακόμα γελάω με την καταγραφή του ονοματεπώνυμου του συγγραφέα στη βιβλιονέτ:\nΑναρτηθηκε απο Κατερίνα Μαλακατέ στις 1:16 μ.μ. 2 σχόλια:\nΕτικετες Μπάρθενα Χουάν Γκόμεθ\n"Το ημερολόγιο ενός εξωγήινου", Νίκος Παναγιωτόπουλος\nΕίχα καιρό να νιώσω όπως ένιωσα κλείνοντας και τις τελευταίες σελίδες του «Ημερολόγιου ενός εξωγήινου» του Νίκου Παναγιωτόπουλου. Το συναίσθημα, κάτι ανάμεσα σε χαρά και λύπη, κάτι εντελώς γλυκόπικρο και εν τέλει αναζωογονητικό, με έκανε να πιστέψω στη δύναμη των βιβλίων ξανά· στην πανάρχαια γοητεία των ιστοριών και της αφήγησης.\n«Ο Ζίγκι απ’ τον Μάρφαν»(εκδ. Πόλις) είναι γραμμένος το 1998, η αναθεωρημένη έκδοσή του, «Το ημερολόγιο ενός εξωγήινου» (εκδ. Μεταίχμιο), κυκλοφόρησε το 2017. Είκοσι πριν, που ήμουν κι εγώ σχεδόν παιδί ακόμα, δεν με είχε επηρεάσει έτσι. Τώρα ένιωσα πως σε αυτό το βιβλίο περικλείεται μια αλήθεια εντελώς παιδική, που πρέπει να διαβάσουν όλοι οι «βαριά» ενήλικες.\nΟ Ζίγκι είναι ένα δωδεκάχρονο αγόρι, που προσπαθεί να καταλάβει τον κόσμο. Μέσα από τα ημερολόγιά του καταγράφει τι γίνεται στο σχολείο, με τους φίλους του, τον έρωτα, τι γίνεται στο σπίτι, που παίρνουν διαζύγιο οι γονείς του, τι γίνεται με την ασθένειά του, μια σπάνια καρδιοπάθεια που δεν του επιτρέπει να τρέχει και να λαχανιάζει, και τι γίνεται με τη θεωρία του πως είναι εξωγήινος, και πως μια μέρα θα έρθει ένα διαστημόπλοιο από τον πλανήτη του, τον Μάρφαν, να το πάρει. Θα μπορούσε να πει κανείς πως πρόκειται για ένα μυθιστόρημα ενηλικίωσης, αν το χιούμορ μπορεί να είναι τόσο μπλακ.\nΟ Νίκος Παναγιωτόπουλος κατάφερε να μπει στην ψυχή ενός δωδεκάχρονου με απαράμιλλη μαστοριά. Ο αφηγητής του – πολύ επικίνδυνη ιστορία να διαλέξεις παιδί αφηγητή και μάλιστα στο μεταίχμιο της προεφηβείας- είναι ένα απίστευτο παιδί, ένα αγόρι που βλέπει τον κόσμο με την αθωότητα και την πονηριά της ηλικίας τους. Αλλά πάνω από όλα είναι ένα παιδί. Αυτό είναι το βασικό, αυτό είναι που δίνει τον τόνο και το συναίσθημα.\nΟ Αλαντίν λέει πως όλα όσα κάνουν οι άνθρωποι είναι δικαιολογίες για να μην ψάχνουν. Γι’ αυτό βιάζονται τόσο να βρουν το τέλειο ταίρι τους με τον «κεραυνοβόλο έρωτα», γι’ αυτό ψάχνουν να βρουν γρήγορα μια δουλειά και την κάνουν σε όλη τους τη ζωή, γι’ αυτό χτίζουν σπίτια αντί να ταξιδεύουν, για αυτό κάνουν παιδιά και τα φροντίζουν, υποτίθεται, τόσο πολύ (για να έχουν μια δικαιολογία για να μη βγαίνουν και πάρα πολύ από το σπίτι τους), γι’ αυτό αγοράζουν γρήγορα αυτοκίνητα (για να μην χάνουν χρόνο να πηγαίνουν απ’ το σπίτι στη δουλειά τους), γι’ αυτό τέλος πάντων βρίσκουν έναν θεό και τον πιστεύουν. Για να μην ψάχνουν άλλο.\nΗ επιλογή της ημερολογιακής καταγραφής και έτσι του πρώτου ενικού προσώπου δουλεύει εξαιρετικά στην αφήγηση, ενώ η τρέλα και ο παραλογισμός του κόσμου μας, δίνονται με μια απίστευτη καθαρότητα, λόγω του αφηγητή-παιδιού. Οι ανάσες γέλιου- τα παρατσούκλια που βρίσκει ο μικρός για όλους, ας πούμε- αλλά και η μουσική, αλαφραίνουν κάπως την ατμόσφαιρα, αλλά δεν επηρεάζουν το συναισθηματικό φορτίο του μυθιστορήματος. «Το ημερολόγιο ενός εξωγήινου» είναι ένα επίπονο βιβλίο για κάθε γονιό, οι περιγραφές του Ζίγκι για αυτό που συμβαίνει στο σπίτι του χτυπάνε ευαίσθητες χορδές, ανοίγουν πόρτες, για να δεις τι συμβαίνει γύρω σου. Σε προσγειώνουν ανώμαλα όχι στον Μάρφαν αλλά στη Γη.\nΜε ρώτησαν δυο τρεις φορές αναγνώστες, αν το βιβλίο του Παναγιωτόπουλου είναι «εφηβικό» ή απευθύνεται σε παιδιά. Η απάντηση είναι πως απευθύνεται σε μεγάλους, τόσο μεγάλους-μεγάλους που να μπορούν να σοκαριστούν όταν επιτέλους θυμηθούν πώς είναι να είσαι παιδί-εξωγήινος.\n"Το ημερολόγιο ενός εξωγήινου", Νίκος Παναγιωτόπουλος, εκδ. Μεταίχμιο, 2017, σελ. 365\nΥ.Γ. 42 Ούτε επιστημονική φαντασία είναι ο Ζίγκι.\nΑναρτηθηκε απο Κατερίνα Μαλακατέ στις 12:15 μ.μ. Δεν υπάρχουν σχόλια:\nΣτα μονοπάτια του δάσους ανάμεσα στη Βλάχα και το Νεραϊδοχώρι Τρικάλων λένε πως τη νύχτα καμιά φορά βγαίνει ένας γέρος και σκάβει με ένα μαύρο φτυάρι, τόσο αποκρουστικό που μοιάζει με αυτό που θάβουν οι γονείς τα παιδιά τους.\nΤον γέροντα τον τρέμουν οι διαβάτες και κουρνιάζουν ευθύς μέσα στα πουρνάρια άμα τον δουν, γιατί είναι αυτός που σκοτώνει κάθε μέρα τον ήλιο, και τον θάβει μέσα στα σπλάχνα του δάσους, καρφώνοντάς τον σαν σκαλοπάτι πάνω σ' έναν κορμό που μεγαλώνει προς τα κάτω, ένα δεντρί που φτάνει μέχρι τα πέρα δώματα του Κάτω κόσμου.\nΕκεί, πάνω στον κορμό, βρίσκονται καρφωμένοι όλοι οι ήλιοι, από τον χθεσινό ως τον πρώτο ήλιο που έδυσε ποτέ.\nΓια αρχή, ας ξεκαθαρίσουμε κάτι. Οι «Παγανιστικές δοξασίες της Θεσσαλικής επαρχίας» δεν είναι ένα λαογραφικό βιβλίο, δεν πρόκειται για μια επιστημονική ή έστω συστηματική εργασία συλλογής δοξασιών, πρόκειται για μυθοπλασία. Ο Χρυσόστομος Τσαπραΐλης αντλώντας από τις παιδικές του μνήμες, την ατμόσφαιρα του τόπου και τη θητεία του στη λογοτεχνία τρόμου – ως αναγνώστης και συγγραφέας- συνθέτει μια ενδιαφέρουσα συλλογή διηγημάτων, με κεντρικό άξονα τον τόπο και τον τρόμο. Με άλλα λόγια γράφει αυτό που στο δικό μου χωριό λέμε Folk Horror, αλλά κανένας δεν τολμά να το πει, γιατί θα τρόμαζε τους αναγνώστες.\nΤο μέρος προσφέρεται, τόσο τα βουνά, τα Άγραφα αλλά κι ο Όλυμπος, όσο και ο ατελείωτος κάμπος, βουτηγμένος στην ανία και την ομίχλη. Βοηθάει και το κλίμα, ακραίες θερμοκρασίες, τόσο το καλοκαίρι όσο και το χειμώνα, αίσθηση μοναξιάς και μαγείας. Ο συυγραφέας ενδιαφέρεται πολύ για τη Θεσσαλία, για αυτό το διηγήματά του αλλάζουν τρόπο ανάλογα στο μέρος που αναφέρονται, τα κεφάλαια του βιβλίου εξάλλου είναι τα εξής: Βλαχοχώρια, Καραγκουνοχώρια, Δρακοχώρια, οι πόλεις του Κάμπου.\nΤα διηγήματα ανήκουν στην κατηγορία του flash fiction. O συγγραφέας τους τα έγραψε αρχικά ως ποστ της ομώνυμης σελίδα στο Facebook που είναι εξαιρετικά δημοφιλής. Ένα μόνο διήγημα είναι μεγαλύτερο και γραμμένο επί τούτου, το τελευταίο, που αφήνει και αρκετές ελπίδες για μεγαλύτερα κείμενα τρόμου. Η γραφή του είναι μπαρόκ, με στοιχεία που θυμίζουν ώρες ώρες Λάβκραφτ, ενώ ο ρυθμός φαίνεται βαρύς, αλλά βασισμένος στη μουσική. Ομολογώ πως δεν κατάφερνα να διαβάσω πάνω από 4-5 ιστορίες τη φορά, μετά όλο αυτό με καταπλάκωνε. Στο διαδίκτυο οι ιστορίες λειτουργούν καλύτερα γιατί δεν είναι όλες μαζεμένες. Κάθε βράδυ όμως ήθελα να ξαναπιάσω το βιβλίο, να τελειώσω τις δοξασίες, να διαβάσω μια ακόμα.\nΔεν ξέρω ποιο είναι το επόμενο βήμα μετά από ένα βιβλίο όπως οι Παγανιστικές δοξασίες. Η έκδοση από τους Αντίποδες είναι εξαιρετικά προσεγμένη, ο συνδυασμός τράβηξε πολύ κόσμο, το βιβλίο βρίσκεται ήδη στην 3η έκδοση. Εύχομαι το επόμενο βήμα να είναι ένα χορταστικό μυθιστόρημα τρόμου. Αν και οι "Παγανιστικές δοξασίες της Αυσταλιανής επαρχίας" δεν θα με ενοχλούσαν στα αλήθεια.\n«Παγανιστικές δοξασίες της Θεσσαλικής επαρχίας», Χρυσόστομος Τσαπραΐλης, εκδ. Αντίποδες, σελ. 153, 2017\nΑκούστε την συνέντευξη του Χρυσόστομου Τσαπραΐλη στο Διαβάζοντας εδώ:\nΑναρτηθηκε απο Κατερίνα Μαλακατέ στις 10:31 π.μ. Δεν υπάρχουν σχόλια:\nΕτικετες Τσαπραΐλης Χρυσόστομος\nΚλήρωση! Και εκπομπή. Στο ραδιοφωνικό Διαβάζοντας@amagi μαζί μας σήμερα η σπουδαία μεταφράστρια και ποιήτρια Tonia Kovalenko.\n1 αντίτυπο "Αυτό που σου ανήκει", Γκαρθ Γκρίνγουελ\n1 αντίτυπο "Αντίδοτο στη μοναξιά", Γιγιέν Λι\nκαι τα δύο σε μετάφραση Τόνιας Κοβαλένκο, ευγενική προσφορά από τις Εκδόσεις Καστανιώτη καθώς και\n2 αντίτυπα της ποιητικής συλλογής "Μαύρο προς μπλε" της Τόνιας Κοβαλένκο, ευγενική προσφορά από το Βιβλιοπωλείο Gutenberg.\nΓια να λάβετε μέρος στην κλήρωση πατήστε "Μου αρέσει" και κοινοποιήστε ή/και σχολιάστε το ποστ στο γκρουπ της εκπομπής στο φβ ή να αφήσετε απλά ένα σχόλιο εδώ από κάτω. Η κλήρωση θα γίνει κατά τις 7:50μ.μ. on air.\nΑναρτηθηκε απο Κατερίνα Μαλακατέ στις 12:11 μ.μ. 1 σχόλιο:\nΑναρωτιέμαι μερικές φορές για αυτόν τον τόσο μικρό κύκλο των βιβλιόφιλων, για το πώς τόσο λίγοι άνθρωποι στηρίζουμε αυτή την αγορά βιβλίων, που δεν συρρικνώνεται, κάθε άλλο, κάθε χρόνο τα βιβλία που βγαίνουν – μεταφράσεις και πρωτότυπα- ολοένα γίνονται περισσότερα, καινούργιοι οίκοι ανοίγουν, μικροί αλλά βιώσιμοι. Αν και τα βιβλιοπωλεία κλείνουν σωρηδόν, το ένα μετά το άλλο.\nΑναρωτιέμαι πόσα βιβλία μπορούμε να διαβάσουμε, με ποια κριτήρια βγαίνουν όλοι αυτοί οι τίτλοι, τι σκοπιμότητα έχουν. Εγώ είμαι μάλλον συστηματική αναγνώστρια, όμως δεν μπορώ να ανταποκριθώ στην πρόσφατη παραγωγή, πάρα πολλά βιβλία που θα ήθελα να διαβάσω τελικά δεν τα προλαβαίνω, κι έπειτα έρχεται μια χιονοστιβάδα από νέα βιβλία. Και μένω συνεχώς ανικανοποίητη.\nΏρες ώρες νιώθω πως αυτή η ατελείωτη παραγωγή με κάνει να μη μπορώ να ανασάνω, δεν μου δίνει χρόνο να διαβάσω κανένα παλιότερο αριστούργημα (ένα στα δέκα βιβλία που διαβάζεις πρέπει να είναι κλασικό, λέει ο χρυσό κανόνας του Ναυτίλου). Από την άλλη, όποτε επιχειρώ να απαγκιστρωθώ, να μην είμαι ενημερωμένη, να μην κρατάω ατελείωτες λίστες, είτε στο μυαλό είτε στα τεφτέρια μου, νιώθω λειψή, πως κάτι χάνω, πως εκεί μέσα θα μπορούσε να κρύβεται εκείνο το βιβλίο που θα αλλάξει τον κόσμο μου.\nΑναλώνομαι. Μερικές φορές καταναλώνω. Άλλες φορές μπαίνω στο παιχνίδι, ακολουθώ τα γούστα των άλλων, λέω «μπας και, δεν κατάλαβα καλά, μήπως πρόκειται για αριστούργημα κι εγώ δεν έχω τα απαραίτητα εφόδια». Με πιέζουν όλες αυτές οι πάντα θετικές κριτικές, ένα κομψοτέχνημα από δω, μια αριστουργηματική αφήγηση από κει, ο Ολλανδός Προυστ, ο Ρώσος Τζόυς, ο Έλληνας Φώκνερ. Με εκνευρίζουν τα λόγια χωρίς αντίκρισμα.\nΔεν μιλάω καν για την Ελληνική παραγωγή. Εκεί τα πράγματα έχουν ξεφύγει. Αλλά για εκεί, με κάποιον τρόπο έχω ακόμα ένστικτο. Είναι και εμφανής ο τρόπος που βγήκε το κάθε βιβλίο, ξέρεις ποιο είναι αυτοέκδοση, ποιο όχι.\nΜε πιέζει η ροή της πληροφορίας, το ατελείωτο αυτό γαϊτανάκι. Κι έπειτα, τα βιβλία, αφού βγουν διθυραμβικά στους πάγκους ως αριστουργηματικά και στις βιτρίνες, και πουλήσουν, ό,τι πουλήσουν το πρώτο εξάμηνο, αποσύρονται σα γέροι συνταξιούχοι, μας γυρίζουν τις ράχες, εξαντλούνται, πολτοποιούνται, ξεχνιούνται. Μα τα βιβλία δεν είναι ραπανάκια να σαπίσουν. Τα βιβλία δεν είναι φάρμακα να είναι σε έλλειψη και να πάρεις το γενόσημο, τα βιβλία δεν είναι προϊόν άμεσης ανάγκης, ούτε ευπαθές. Τα βιβλία θα έπρεπε να είναι δρομείς μεγάλων αποστάσεων και αντοχής. Αλλά προφανώς όλοι ποντάρουν στο χρυσό κατοστάρι.\nΑναρτηθηκε απο Κατερίνα Μαλακατέ στις 2:10 μ.μ. 10 σχόλια:\nΑγαπώ πολύ τον Ε.Λ. Ντοκτορόου, μου αρέσει ο τρόπος που μπερδεύει αληθινά και μυθοπλαστικά γεγονότα στα μυθιστορήματά του, που πιάνεται από ένα συμβάν και φτιάχνει μια ψευδοιστορία. Στο Ραγκτάιμ αυτή η τακτική φτάνει στα άκρα, ο συγγραφέας χρησιμοποιεί πάρα πολλές πραγματικές φιγούρες, ανάκατες με μη πραγματικές, στήνει ένα σύμπαν στην Αμερική στις αρχές του προηγούμενου αιώνα που μοιάζει τόσο πληθωρικό, τόσο εντυπωσιακό· ώρες ώρες δεν μπορείς να το κατανοήσεις.\nΣτο Ραγκτάιμ πρωταγωνιστεί μια λευκή οικογένεια, και αφηγητής μας είναι ο γιος, οι υπόλοιποι είναι απλά η Μητέρα, ο Πατέρας, ο Μικρός αδελφός. Γύρω τους στήνεται ένα γαϊτανάκι πραγματικών γεγονότων, και πραγματικών ιστορικών προσώπων. Κυριαρχεί ο Χάρι Χουντίνι, που πρέπει να ενθουσιάζει τον συγγραφέα, αλλά γνωρίζουμε και τον Χένρι Φορντ, την αναρχική Έμμα Γκόλνταμ, τον Φρόιντ, τον Ρόμπερτ Πίρι, την socialite και καλλονή της εποχής Έβελιν Νέσμπιτ . Πάνω από 25 ήρωες περνάνε από τις σελίδες του μυθιστορήματος. Πιο ενδιαφέρουσες οι ιστορίες με τον Χουντίνι, και αυτή του άπορου Τάτεχ, Εβραίου εργάτη που έχει μια πανέμορφη κόρη και τελικά καταφέρνει να φτιάξει τη ζωή του μέσω του κινηματογράφου. Αλλά και η τελική, αυτή με πρωταγωνιστή έναν μαύρο πιανίστα του Ραγκτάιμ, που τα βάζει με το Πυροσβεστικό σώμα όταν τον προσβάλλουν και επαναστατεί χάνοντας τα πάντα.\nΌλοι αυτοί οι άνθρωποι αλλά και οι καταστάσεις δίνουν την εικόνα μιας μεταιχμιακής εποχής. Τα ανθρώπινα δικαιώματα δημιουργούν αναβρασμό, οι μαύροι, οι γυναίκες, είναι ακόμα σε μια κατάσταση οριακή: δεν είναι δούλοι, δεν είναι ακριβώς ισότιμοι με τον λευκό άντρα. Παράλληλα συμβαίνουν ένα σωρό φαντασμαγορικά πράγματα, η εκβιομηχάνιση των πάντων, φοβερές νεοτερικότητες, το αεροπλάνο, ο κινηματογράφος, απίστευτη αναταραχή, συνεχείς αλλαγές. Όλα προμηνύουν τον πανικό που θα ακολουθήσει.\nΕίναι σχεδόν ακατόρθωτο να μιλήσεις για το Ραγκτάιμ, πόσο μάλλον να το γράψεις. Ο συγγραφέας του έβαλε απίστευτη μαστοριά, έμπλεξε κόσμους ολόκληρους, έδωσε μια τοιχογραφία, χωρίς να αφήνει τον αναγνώστη ποτέ χωρίς πλοκή ή ενδιαφέρον. Ο Ντοκτορόου σε αυτό το μυθιστόρημα μοιάζει πιο πολύ σαν να φτιάχνει ταινία, ενθουσιάζεται από τις εικόνες, από την ατμόσφαιρα, από την άνεση. Ταυτόχρονα κατορθώνει να εστιάσει και στα μεγάλα ζητήματα της εποχής που θα επηρεάσουν τη ζωή του ανθρώπινου γένους από τότε και στο εξής. Και το να καταφέρει κανείς να κάνει και τα δύο αυτά μαζί, δεν είναι και μικρό επίτευγμα.\n"Ραγκτάιμ", Ε. Λ. Ντοκτόροου, μετ. Γιώργος Μαθόπουλος, Γιάννης Γαλάτης, εκδ. Επιλογή, 1993, σελ. 349\nΑναρτηθηκε απο Κατερίνα Μαλακατέ στις 10:57 π.μ. 2 σχόλια:\n"Independence Day", Richard Ford\nΞεκίνησα να διαβάζω την "Ημέρα Ανεξαρτησίας" του Ρίτσαρντ Φορντ στο kindle και σχεδόν αμέσως ήξερα πως έκανα λάθος επιλογή – όχι βιβλίου, μέσου. Ήμουν όμως μακριά από το σπίτι, σε εκδρομή κι έπρεπε να αρκεστώ σε αυτό που είχα. Την ανάγνωση την τελείωσα σε μια κόπια του μεταφρασμένου κειμένου στην ησυχία της οικίας μου.\nΗ «Ημέρα Ανεξαρτησίας» είναι το δεύτερο μέρος της τριλογίας – που έγινε σχετικά πρόσφατα τετραλογία- του Ρίτσαρντ Φορντ με κεντρικό ήρωα τον Φρανκ Μπάσκομπ. Η τετραλογία ξεκινά με τον «Αθλητικογράφο» (1986), συνεχίζει με την «Ημέρα Ανεξαρτησίας» (1995), τριτώνει με το «Η χώρα όπως είναι» (2006) και τελειώνει κοντά τριάντα χρόνια μετά με το "Let Me Be Frank with You" (2014).\nΤα βιβλία εκδόθηκαν κάπως μπερδεμένα στην Ελλάδα, πρώτα από την ασημένια σειρά της Ωκεανίδας «Ο Αθλητικογράφος» το 1996, κι έπειτα «Η Χώρα όπως είναι» το 2010 από τις εκδόσεις Πατάκη. Τελικά η «Ημέρα Ανεξαρτησίας», το ενδιάμεσο βιβλίο, μεταφράστηκε το 2016, ενώ το τελευταίο βιβλίο της τετραλογίας παραμένει αμετάφραστο. Ο δε «Αθλητικογράφος» είναι φυσικά τόσα χρόνια μετά εξαντλημένος. Έτσι, ακόμα και οι πιο υποψιασμένοι αναγνώστες μπορούν να μπερδέψουν τη σειρά τους και να μην έχουν σαφή εικόνα.\nΗ «Ημέρα Ανεξαρτησίας» βρίσκει τον Φρανκ στην «υπαρξιακή περίοδο της ζωής του, χωρισμένο από την πρώτη του γυναίκα Ανν, σε δεσμό με την ανεξάρτητη Σάλλυ. Έχει παρατήσει την αθλητική δημοσιογραφία, και το γράψιμο εν γένει, και κάνει τον κτηματομεσίτη. Στα σαράντα πέντε του προσπαθεί να προσδιορίσει τι θέλει, ποιος είναι, ποιος θέλει να είναι, τι είναι κανονικότητα, τι είναι νόρμα κι αν μπορεί να προσαρμοστεί σε αυτή. Όλη η δράση συμπυκνώνεται στο τριήμερο της Ημέρας Ανεξαρτησίας. Ο Φρανκ πρέπει να βρει σπίτι σε ένα δύστροπο μεσόκοπο ζευγάρι, να πληρωθεί το νοίκι από ένα ακίνητο και να πάει και διήμερο με τον δυσλειτουργικό γιο του Πολ, που δυσκολεύεται να αντιμετωπίσει στις αρχές της εφηβείας του όλα αυτά που του έχουν συμβεί.\nΗ πλοκή είναι ελάχιστη, οι σκηνές μακραίνουν, οι διάλογοι τραβάνε, αλλά μέσα από όλες αυτές τις άχρηστες φαινομενικά λεπτομέρειες ο συγγραφέας φτάνει κάποια στιγμή στο μεδούλι των καταστάσεων. Αρκούν μερικές φράσεις για να εξηγήσει τι συμβαίνει στο μυαλό του ήρωα του, για να μας κάνει να ταυτιστούμε και να αναλογιστούμε τη δική μας ζωή. Τον απασχολεί έντονα η πολιτική – ο Φρανκ είναι ακραιφνώς Δημοκρατικός- αλλά και το ποιος είναι ο σκοπός μας, τι είναι αυτό που ορίζει η κοινωνία και τι σχέση έχει με τα θέλω μας. Ο Φρανκ σε αυτό το βιβλίο προσπαθεί να ωριμάσει, να αναλάβει σοβαρά τον γονεϊκό του ρόλο, να αποδεχτεί τη σύμβαση και τη δέσμευση. Το αν τα καταφέρνει είναι μια άλλη ιστορία.\nΟ Ρίτσαρντ Φορντ είναι ένας συγγραφέας άκρως γοητευτικός. Πρέπει όμως να τον αφήσεις να σε παρασύρει στον τρόπο του, να μην τον κρίνεις με αυτά που έχεις ήδη στο μυαλό σου. Η γλώσσα του είναι προσεγμένη, με ροή και ρυθμό. Αλλά σίγουρα το βιβλίο δεν είναι page turner, πρέπει να του δώσεις τον χρόνο και τον χώρο του. Για αυτό ήταν κακή επιλογή ο e-reader που τις κοντά 500 σελίδες του τις μετέτρεψε σε 1000. Τέτοια βιβλία απαιτούν χαρτί, υπογραμμίσεις, τσακίσματα, τσάι, και ελεύθερο χρόνο να ονειροπολήσεις.\n«Ημέρα Ανεξαρτησίας», Ρίτσαρντ Φορντ, μετ. Θωμάς Σκάσσης, εκδ. Πατάκη, 2016, σελ.699\nΑναρτηθηκε απο Κατερίνα Μαλακατέ στις 11:19 π.μ. Δεν υπάρχουν σχόλια:\nΕτικετες Φορντ Ρίτσαρντ\nΡαδιοφωνικό αφιέρωμα στην αστυνομική λογοτεχνία\nbanner credits: Ούρσουλα Φωσκόλου\nΣήμερα στις 6μ.μ. στον www.amagi.gr θα προσπαθήσουμε να κάνουμε με την Αγγελική Μποζίκη ένα αφιέρωμα στην αστυνομική λογοτεχνία. Το θέμα είναι φυσικά τεράστιο και ανεξάντλητο. Ακούστε μας.\nΚληρώνουμε 2 ΥΠΟΓΕΓΡΑΜΜΕΝΑ αντίτυπα "Μουσικές Καρέκλες" του Άρνε Νταλ. Για να λάβετε μέρος στην κλήρωση πρέπει να πατήσετε "Μου αρέσει" και να σχολιάσετε ή/ και να κοινοποιήσετε αυτό το ποστ στο γκρουπ της εκπομπής στο φβ ή απλά να αφήσετε ένα σχόλιο εδώ από κάτω. Η κλήρωση θα γίνει on air κατά τις 7:50μ.μ.\nΜη μας χάσετε, Κυριακή 5 Νοεμβρίου 2017, 6-8μ.μ. πάντα στον www.amagi.gr\nΑναρτηθηκε απο Κατερίνα Μαλακατέ στις 1:15 μ.μ. Δεν υπάρχουν σχόλια:\n"Αλλόκοτος Ελληνισμός", Νικήτας Σινιόσογλου\nΠοιος άραγε έκανε την ελληνική μετάφραση: "δοκίμιο"; Η λέξη είναι επιτυχημένη, όπως και η πρωτογενής γαλλική: essai. Στη σκέψη των δόκιμων συγγραφέων που τη χρησιμοποίησαν σημαίνει ένα σύντομο, γρήγορα γραμμένο, ευπρόσιτο στο πλατύ κοινό κείμενο, που αποτελεί μιαν απόπειρα να προσεγγίσει κανείς, σε αρκετό βαθμό, ένα θέμα κριτικής, επιστήμης, τέχνης, ηθών κτλ. με γνώση και καλλιέπεια, χωρίς όμως να το εξαντλεί - γιατί τούτο θα απαιτούσε συστηματική και διεξοδική διερεύνηση, επομένως μια πολυσέλιδη "πραγματεία" (tractatus, traite, treatise). [...]\nΣτην "πραγματεία" περιμένεις και ανέχεσαι πολλά πράγματα: όγκο σελίδων, βάρος εννοιών, περίπλοκη, κουραστική γραφή. Στο δοκίμιο όχι όμως. Αυτό πρέπει να είναι σύντομο, ευσύνοπτο (ίσως γι' αυτό ο Σεφέρης ονόμασε τις φιλολογικοκριτικές μελέτες του "δοκιμές" και όχι δοκίμια). Εύληπτο και καλογραμμένο.\n(Ε. Π. Παπανούτσος)\nΤο δοκίμιο, στην ακαδημαϊκή του τουλάχιστον εκδοχή, βρίσκεται στο διάμεσο της λογοτεχνίας και της πληροφορίας. Η σύνταξη του είναι λιγότερο ελεύθερη από εκείνην του λογοτεχνήματος αλλά πιο προσωπική από εκείνην της πληροφοριακής ανακοίνωσης. Τέλος, το δοκίμιο είναι κατά βάση λόγος διδακτικός, καθώς δεν επικαλείται την ανιδιοτέλεια της τέχνης, αλλά ούτε και την ουδετερότητα της επιστήμης. Αν δεν κινδύνευα να παρεξηγηθώ, θα έλεγα ότι η δοκιμιακή έκφραση είναι κατεξοχήν παράδειγμα ιδεολογικής ομολογίας για θέματα και προβλήματα επίμαχα και ριψοκίνδυνα.\n(Δ. Ν. Μαρωνίτης)\nΤο δοκίμιο στην Ελλάδα είναι μια έννοια σχεδόν παρεξηγημένη. Δεν πρόκειται σίγουρα για ακαδημαϊκό κείμενο, με ανεξάντλητη παράθεση πηγών και επιστημονικό λόγο, από την άλλη, όσες λογοτεχνικές δάφνες και να δρέπει, υπόκειται σε περιορισμούς που δεν έχει η υπόλοιπη λογοτεχνία. Πρόκειται ένα είδος μεταιχμιακό: στις ωραίες στιγμές του είναι γοητευτικό και μεγαλειώδες, στις κακές είναι στριφνό και καταπιεστικό.\nΟ "Αλλόκοτος Ελληνισμός" ανήκει σε εκείνα τα δοκίμια που χαίρεσαι να τα διαβάζεις. Ήδη, η ιδέα που είχε ο συγγραφέας του, ο Νικήτας Σινιόσογλου- που οι ακαδημαϊκές του περγαμηνές εγγυώνται για την εγκυρότητα των πληροφοριών αν μη τι άλλο- είναι άκρως σαγηνευτική. Ένας φιλόσοφος αποφασίζει να ασχοληθεί όχι με τα μεγάλα Ελληνικά πνεύματα, αλλά με τους παρίες, αυτούς που τους έκαναν πέρα, ή έθεσαν οι ίδιοι τους εαυτούς στους στο περιθώριο · παρ’ όλα αυτά οι ιδέες τους, συχνά πρωτοποριακές για την εποχή τους, έβαλαν ένα λιθαράκι για να προχωρήσουμε παρακάτω.\nΤο βιβλίο ασχολείται με επτά φυσιογνωμίες Ελλήνων, από την εποχή περίπου της άλωσης, έως και τις αρχές του 20ου αιώνα, που θεωρήθηκαν λοξές, σαλές, λοιδορήθηκαν και ξεχάστηκαν. Τι τους ενώνει; Για αρχή πως ήταν αλλόκοτοι και διαφορετικοί. Τους ενώνει όμως και κάτι άλλο, δεν πρόκειται για σαλεμένους τρελούς χωρίς γνώση. Είναι άνθρωποι οριακοί, που όμως μελέτησαν και αγάπησαν πολύ το αντικείμενό τους, προσπάθησαν να στήσουν σχολές, να αλλάξουν την Ιστορία. Και απέτυχαν. Πρόκειται επίσης για ανθρώπους που με τον ένα ή τον άλλο τρόπο θέλησαν να ορίσουν την Ελληνικότητα, κινήθηκαν ανάμεσα στον Παγανισμό και την Ορθοδοξία, ασχολήθηκαν ενεργά με τη φιλοσοφία και είχαν πολιτικό ρόλο στα πράγματα.\nΗ αφήγηση ξεκινά με τον Κυριακό Αγκωνίτη, γύρω στο 1400, έναν μη Έλληνα, που όμως δραστηριοποιήθηκε στον ελληνικό χώρο, έγινε «περιπατητής ερειπίων» σε μια εποχή που η έννοια της αρχαιολογίας δεν υπήρχε και προσπάθησε να νιώσει εκεί στα ερείπια τι ενώνει το τότε με το τώρα του. Στον Κυριακό οφείλουμε μερικές από τις πιο πρώιμες περιγραφές των αρχαίων μνημείων, αν και η αισθηματοποίηση, μερικές φορές τον οδηγούσε στην ψευδοτεκμηρίωση.\nΔεύτερη προσωπικότητα, ο Γεμιστός Πλήθων, ένας καθαρόαιμος ουτοπιστής, που αντιτάχθηκε σθεναρά στον Γεννάδιο Σχολάριο, που προσπάθησε να στήσει την ουτοπία του στο Μυστρά, που επανέφερε τις ιδέες του Πλάτωνα στο προσκήνιο, και τελικά απέτυχε παταγωδώς.\nΤρίτος ο Μάρουλλος Ταρχανιώτης, ένας Δον Κιχώτης του καιρού του, αναγκασμένος να ζει εκτός Ελλαδικού χώρου ως πληρωμένος μισθοφόρος ιππότης μετά την Άλωση. Ένας ποιητής που τραγούδησε για τον νόστο και τον ανεκπλήρωτο έρωτα.\nΕνδιάμεσα ο Χριστόδουλος Παμπλέκης, τον 18ο αιώνα, εκφραστής του ριζοσπαστικού Διαφωτισμού, ο βλάσφημος που ζήτησε την αποδέσμευση της φιλοσοφίας από τα χριστιανικά σημαινόμενα, και τελικά έμπλεξε σε προσωπικές έριδες με εκπροσώπους της Εκκλησίας που τον ισοπέδωσαν.\nΟ Θεόφιλος Καΐρης, τον 19ο αιώνα, ένας οπαδός του Ορθού Λόγου που ταυτόχρονα έστησε μια ολόκληρη νέα θρησκεία τη «Θεοσέβεια» με νέα τελετουργικά, μια έλλογη θρησκεία ή έναν ένθρησκο Λόγο, μας προκαλεί σήμερα κατάπληξη, αλλά αν κανείς εξετάσει τα φιλοσοφικά ρεύματα της εποχής, δεν μπορεί παρά να νιώσει συμπάθεια, για έναν άνθρωπο που έμεινε πιστός στις ιδέες του ως το τέλος.\nΟ πολύ γοητευτικός και ειλικρινά αλλόκοτος Παναγιώτης Σοφιανόπουλος ακολουθεί. Οπαδός ενός χαμερπούς Διαφωτισμού, παγανιστής μόνο για το θέαμα, εκδότης και ίσως μοναδικός αναγνώστης περιοδικών, νεολογιστής από τους λίγους, ο άνθρωπος που εισήγαγε τον όρο «νεοελληνικός», είναι προσωπικότητα ειλικρινά οριακή.\nΚαι τέλος, ο μόνος φιλοορθόδοξος αλλόκοτος, ο Κωνσταντίνος Σιμωνίδης, αυτός που έπαιξε με την έννοια της επιστημονικής τεκμηρίωσης όσο κανένας άλλος, ο ψευδολόγος και κιβδηλοποιός που αρεσκόταν να φτιάχνει πηγές, διακειμενικές αναφορές, να συσκοτίζει την επιστημονική αλήθεια. Ο άνθρωπος που ακόμα και τώρα βασανίζει τους ελληνιστές φιλολόγους που αναρωτιούνται κάθε φορά για κάθε πηγή αν είναι αληθινή ή μια παραχάραξη του Σιμωνίδη.\nΟ Νικήτας Σινιόσογλου σκύβει πάνω από το αλλόκοτο με αγάπη, με ειλικρινές ενδιαφέρον, ψάχνει να βρει, εκεί στις παρυφές της φιλοσοφίας, στους ήσσονος σημασίας εκφραστές της, τα σπέρματα για αυτό που συμβαίνει τώρα στην Ελλάδα. Τον ενδιαφέρει πως οι σαλές και οριακές ιδέες μπορεί τελικά να επηρεάσουν το αύριο. Η γλώσσα του είναι λογοτεχνική, ο τρόπος του σχεδόν βάζει τις βάσεις για ένα νέου τύπου δοκίμιο στην Ελλάδα. Και αυτό καθιστά τον «Αλλόκοτο ελληνισμό» ένα από τα λίγα ελληνικά δοκίμια που απόλαυσα συνολικά. Δεν κουράστηκα, δεν παρέλειψα ούτε μια λέξη. Και νομίζω πως ο Νικήτας Σινιόσογλου πρέπει να ασχοληθεί και με άλλα λογοτεχνικά είδη στο μέλλον.\n"Αλλόκοτος Ελληνισμός. Δοκίμιο για την οριακή εμπειρία των ιδεών", Νικήτας Σινιόσογλου, εκδόσεις Κίχλη, 2017, σελ.357\nΑκούστε εδώ τη ραδιοφωνική συνέντευξη που παραχώρησε ο Νικήτας Σινιόσογλου σε μένα και τον Άγη Αθανασιάδη στην εκπομπή Διαβάζοντας:\nΑναρτηθηκε απο Κατερίνα Μαλακατέ στις 1:21 μ.μ. Δεν υπάρχουν σχόλια:\nΕτικετες Σινιόσογλου Νικήτας\n"Το ημερολόγιο ενός εξωγήινου", Νίκος Παναγιωτόπου...\n«Παγανιστικές δοξασίες της θεσσαλικής επαρχίας», Χ...


ΜΟΔΙΠ - Αριστοτέλειο Πανεπιστήμιο Θεσσαλονίκης | Συντονισμός Μονώσεων - Προστασία έναντι υπερτάσεων\nΣυντονισμός Μονώσεων - Προστασία έναντι υπερτάσεων\nΤίτλος Συντονισμός Μονώσεων - Προστασία έναντι υπερτάσεων / Insulation Coordination - Protection against Overvoltages\nCourse ID 600001073\nΤίτλος Συντονισμός Μονώσεων - Προστασία έναντι υπερτάσεων\ne-Οδηγός Σπουδών https://qa.auth.gr/el/class/1/600169787\n• Η κριτική κατανόηση των βασικών αρχών σχεδίασης συστημάτων μόνωσης και προστασίας έναντι υπερτάσεων συστημάτων ηλεκτρικής ενέργειας. • Η ικανότητα σχεδίασης και υλοποίησης συστημάτων μόνωσης και προστασίας έναντι υπερτάσεων σύμφωνα με τους σχετικούς Ελληνικούς και διεθνείς κανονισμούς. • Η προσωπική ανάπτυξη μέσω της ενεργούς συμμετοχής και της ομαδικής εργασίας, στο πλαίσιο εκπόνησης μελέτης συντονισμού μονώσεων από ομάδες ολιγάριθμων φοιτητών.\nΕίδη μονώσεων, διηλεκτρική αντοχή μονώσεων και κατηγορίες υπερτάσεων στα συστήματα παραγωγής, μεταφοράς και διανομής ηλεκτρικής ενέργειας. Βασικές αρχές συντονισμού μονώσεων. Μέσα προστασίας έναντι υπερτάσεων. Συντονισμός μονώσεων γραμμών μεταφοράς και διανομής. Συντονισμός μονώσεων υποσταθμών παραγωγής, μεταφοράς και διανομής.\nΗλεκτρική διάσπαση, ηλεκτρική μόνωση, προστασία έναντι υπερτάσεων, συντονισμός μονώσεων\nΤο Τμήμα Ηλεκτρολόγων Μηχανικών και Μηχανικών Υπολογιστών (ΤΗΜΜΥ) του Α.Π.Θ. έχει αναπτύξει υποδομές και υπηρεσίες προς τους φοιτητές και το προσωπικό του προκειμένου να εξυπηρετήσει τις εκπαιδευτικές, ερευνητικές και διοικητικές ανάγκες του. Σχετικά με την αξιοποίηση Τεχνολογιών Πληροφορικής και Επικοινωνιών το Ίδρυμα έχει δημιουργήσει την πλατφόρμα δικτυοκεντρικής εκπαίδευσης "elearning", ένα ολοκληρωμένο περιβάλλον διαδικτυακής υποστήριξης της εκπαίδευσης, μέσω της οποίας οι φοιτητές εγγράφονται σε μαθήματα και εργαστήρια και φορτώνουν τις γραπτές εκθέσεις εργαστηριακών ασκήσεων ενώ ο διδάσκων παρέχει πληροφορίες σχετικά με τα μαθήματά του και επικοινωνεί αμφίδρομα με τους φοιτητές. Ειδικότερα, αναφορικά με το μάθημα "Συντονισμός Μονώσεων - Προστασία έναντι υπερτάσεων" μέσω του elearning οι φοιτητές: • εγγράφονται στο μάθημα ατομικά καθώς και κατά ομάδες για την εκπόνηση της προαιρετικής εργασίας • ανεβάζουν την προαιρετική εργασία του μαθήματος • ενημερώνονται μέσω ανακοινώσεων από τον διδάσκοντα • επικοινωνούν μεταξύ τους καθώς και με το διδάσκοντα αμφίδρομα. Επιπρόσθετα, η διδασκαλία του μαθήματος γίνεται μέσω ηλεκτρονικού υπολογιστή και βιντεοπροβολέα, ενώ πολλές φορές κατά το μάθημα γίνεται προσπέλαση ιστοσελίδων. Επικοινωνία με τους φοιτητές, μέσω του πεδίου "Ανακοινώσεις" του μαθήματος στην πλατφόρμα ασύγχρονης τηλεκπαίδευσης elearning και του forum του ιστοτόπου e-THMMY, καθώς και μέσω ηλεκτρονικής αλληλογραφίας όταν απαιτείται.\nΕκπόνηση μελέτης (project) 68 2,3 ✓ ✓ ✓\nΗ διαδικασία αξιολόγησης του μαθήματος καθίσταται γνωστή τόσο δια ζώσης στο πλαίσιο του πρώτου μαθήματος θεωρίας στην αίθουσα, όσο και διαρκώς μέσω της ιστοσελίδας του μαθήματος στην πλατφόρμα elearning. Οι βαθμοί επίδοσης των φοιτητών στο μάθημα κοινοποιούνται υπό τη μορφή λίστας στον πίνακα ανακοινώσεων και στην ιστοσελίδα του μαθήματος. Οι φοιτητές κατά την προφορική τους εξέταση στο μάθημα ενημερώνονται προσωπικά για την αξιολόγηση της μελέτης που παρέδωσαν, ενώ αξιολογούνται αμέσως στη βάση ερωτήσεων παρουσία συμφοιτητών τους και ερωτώνται σχετικά με την αξιολόγησή τους.\nKuffel E., Zangl W.S., Kuffel J., Υψηλές Τάσεις, ΕΚΔΟΣΕΙΣ Α. ΤΖΙΟΛΑ & ΥΙΟΙ Α.Ε.2η Έκδοση ISBN: 978-960-418-261-9


ΡΟΒΑΝΙΕΜΙ - ΤΟΥΡΚΟΥ (1/8/20) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΕΙΣ\nA' Φινλανδίας 31 Ιούλ 2020 23:14\nΡοβανιέμι – Τούρκου\nRovaniemen Keskuskentta (4.768)\nΚωδ. ΟΠΑΠ: 253\n* 3/5 τελευταία συνολικά ήταν Under 2,5\n* Τα 2 τελευταία εντός ήταν G/G\n* 2/3 φετινά εντός ήταν Under 2,5\n* 3/5 τελευταία συνολικά ήταν N/G\n* Δε σκόραρε σε 3/5 τελευταία\n* 3/5 τελευταία ήταν Under 2,5\nΣχόλια: Επιτρέπονται μέχρι 1.500 θεατές\nΡοβανιέμι: Η αναμονή για την πρώτη νίκη της σεζόν συνεχίζεται, καθώς την περασμένη αγωνιστική γνώρισε την ήττα στην έδρα της Χόνκα με 1-0. Η φάση που έκρινε το παιχνίδι έγινε στο 17’, όταν ο Βουτιλάινεν υπέπεσε σε πέναλτι, με το οποίο προηγήθηκαν οι γηπεδούχοι και ήταν αυτό που χώρισε τις δυο ομάδες. Η ομάδα του Βέσα Ταουριάινεν φάνηκε να φοβάται τη Χόνκα περισσότερο από όσο θα έπρεπε και απείλησε σοβαρά για πρώτη φορά στο 40’. Στην επανάληψη έδειξε να το πιστεύει περισσότερο, όμως η τσαπατσουλιά στην τελική προσπάθεια ήταν χαρακτηριστικό γνώρισμα των επιθετικών της. Η αλήθεια είναι ότι δεν κινδύνεψε τόσο πολύ στην επανάληψη και αν το τολμούσε ίσως να έπαιρνε θετικό αποτέλεσμα. Δανεικός ως το τέλος της σεζόν από την Ελσίνκι ο σημαντικός μέσος Γιόνας Βάχτερα (3/0). Αμφίβολος ο βασικός φορ Αλεξάντερ Κόκκο (2/1) που έχασε τα προηγούμενα ματς. Αμφίβολος παραμένει και ο βασικός αμυντικός Ζουράμπ Τσισκαρίτζε (1/0).\nΤούρκου: Μετά την απόλυση του Τόμι Πικαράινεν, η διοίκηση συμφώνησε με τον Γιόναταν Γιόχανσον, ένας από τους πιο επιτυχημένους παίκτες της Φινλανδίας, όμως στην εντός έδρας ήττα από τη Λάχτι με 1-3, στον πάγκο κάθισε ο Γιούνας Λαουρικάινεν. Έχασε δυο καλές ευκαιρίες στα πρώτα λεπτά πριν δει τον διαιτητή να ακυρώνει δυο γκολ της Λάχτι (10’, 20’). Ωστόσο στην εκπνοή του ημιχρόνου η Λάχτι κέρδισε πέναλτι και άνοιξε το σκορ. Στην επανάληψη οι γηπεδούχοι «απάντησαν» με το «καλημέρα» και ισοφάρισαν με τον Αλχασάν (50’). Στο 63’ η Λάχτι ξαναπήρε το προβάδισμα και στις καθυστερήσεις διαμορφώθηκε το τελικό 1-3. Χάνει τη σεζόν ο περσινός τοπ σκόρερ Εσπινόζα (1/0). Με την αποστολή ταξίδεψαν ο βασικός μέσος Ρόντνεϊ Στράσερ (2/0) και ο επιθετικός Μίκα Ααρίταλο (2/0), αλλά η φυσική τους κατάσταση παραμένει ερωτηματικό.\nTo Ροβανιέμι - Τούρκου παίζει στην Bet365 | 21+ Παίξε Νόμιμα | 21+\nΝτεμπούτο στον πάγκο της Τούρκου θα κάνει ο Γιόναταν Γιόχανσον αν και υπάρχει ερωτηματικό με την παρουσία του στον πάγκο, καθώς θα έπρεπε να μπει σε καραντίνα, μια και ήρθε από το εξωτερικό. Η Τούρκου θα παραταχθεί με τη λογική της αποφυγής της ήττας, ενώ και η Ροβανιέμι δυσκολεύεται στον επιθετικό τομέα. Λογική επιλογή τα 2-3 γκολ.\nA' Φινλανδίας Σήμερα


Πόνος στον πόνο στο στήθος στα δεξιά - Υπέρταση 2020\nΧοληλιθίαση. Οι κρύσταλλοι σχηματίζονται στους αγωγούς που, όταν συνδέονται, προκαλούν οξύ πόνο συγκρίσιμο με την σκωληκοειδίτιδα.\nΑγκυλωτική σπονδυλίτιδα. Δευτερογενής παθολογία, που αναπτύσσεται σε ένα πλαίσιο σπονδυλικών παθήσεων. Στους μεσοσπονδύλιους δίσκους, ενεργοποιούνται παθολογικές διεργασίες, οι οποίες οδηγούν σε συμπίεση των νευρικών απολήξεων και οξύ πόνο.\nΑριθμός Μητρώου :Διεθνές μη ιδιοκτησιακό όνομα:Φόρμα δοσολογίας:Δομή:Φαρμακοθεραπευτική ομάδα:Φαρμακολογική ομάδα:\nΗ παπαβερίνη μειώνει τον τόνο των λείων μυών και, σε σχέση με αυτό, έχει αγγειοδιασταλτικό και αντισπασμωδικό αποτέλεσμα.


Πέμπτη, 4 Οκτωβρίου 2012 11:33\nΒιογραφικά στοιχεία: Ο Arne Dahl (Άρνε Νταλ) δεν υπάρχει. Το ψευδώνυμο αυτό ανήκει στον σουηδό Γιαν Άρναλντ, ο οποίος κατάφερε να διατηρήσει μυστική την ταυτότητά του για αρκετά χρόνια, αλλά στο έκτο βιβλίο της αστυνομικής σειράς του, στην οποία πρωταγωνιστεί η Ομάδα Άλφα -μια ομάδα ειδικά εκπαιδευμένων, ικανότατων αστυνομικών, που παίζουν και τον ρόλο του ήρωα-ντετέκτιβ των βιβλίων του-, το πρόσωπό του αποκαλύφθηκε. Με το Misterioso καθιερώθηκε διεθνώς ως ένας από τους σπουδαιότερους σύγχρονους συγγραφείς αστυνομικού στην Ευρώπη.\nΑπό τις εκδόσεις ΜΕΤΑΙΧΜΙΟ κυκλοφορούν τα βιβλία του: Misterioso Μίσος και αίμα Τυχαίο θύμα Τα μπλουζ της Ευρώπης.\nO βραβευμένος με Πούλιτζερ συγγραφέας Richard Ford επισκέπτεται την Ελλάδα για δύο διαλέξεις σε Αθήνα και Θεσσαλονίκη, καλεσμένος του Αμερικανικού Κολλεγίου Ελλάδος, της Αττικής Παράδοσης, του ACT (American College of Thessaloniki), του Βιβλιοπωλείου Κωνσταντινίδη και των Εκδόσεων Πατάκη. 10.08.2016 11:33\nΑπό τις εκδόσεις Μεταίχμιο κυκλοφορεί το βιβλίο, Όνειρο καλοκαιρινής νύχτας του Arne Dahl σε μετάφραση Γρηγόρη Κονδύλη. Τελευταία Νέα


Θυρεοειδής: Ποια διατροφή βοηθά στην καλή λειτουργία του - iatroi.gr\nΟ θυρεοειδής είναι ο μεγαλύτερος ενδοκρινής αδένας του ανθρώπινου σώματος, η λειτουργία του επηρεάζει όλον τον οργανισμό μας και οι διαταραχές του ποικίλουν από μια απλή διόγκωση του αδένα έως και σοβαρές ασθένειες, όπως ο καρκίνος. Ο θυρεοειδής είναι υπεύθυνος για την παραγωγή απαραίτητων ορμονών στο σώμα και η μη φυσιολογική παραγωγή τους μπορεί να δημιουργήσει σοβαρά προβλήματα υγείας.\nΗ υπερβολική παραγωγή θυρεοειδικών ορμονών είναι γνωστή ως υπερθυρεοειδισμός ενώ αντίθετα, η μη επαρκής παραγωγή ορμονών είναι υπεύθυνη για τον υποθυρεοειδισμό.\nΕκτός από τον τακτικό έλεγχο που θα πρέπει να κάνετε, αν αντιμετωπίζετε πρόβλημα, και την ανάλογη θεραπεία που θα σας συστήσει ο γιατρός σας, μπορείτε να βοηθήσετε την καλή λειτουργία του θυρεοειδή και μέσω από την διατροφή σας.\nΤι θα πρέπει λοιπόν να βάλετε στο πιάτο σας και τι να αποφύγετε;\nΟ θυρεοειδής λειτουργεί σωστά με ιώδιο οπότε βεβαιωθείτε πως χρησιμοποιείτε πραγματικά ιωδιούχο αλάτι στην μαγειρική σας . Πολλές φορές το αλάτι που αγοράζουμε από τα ράφια των σούπερ μάρκετ δεν είναι ιωδιούχο οπότε καλό είναι να διαβάζετε πιο προσεκτικά την ετικέτα.\nΕπωφεληθείτε από το μαγνήσιο αλλά και το σελήνιο! Αμύγδαλα, κάσιους πασατέμπο κ.α είναι φυσικές πηγές μαγνησίου και σεληνίου που θωρακίζουν φυσικά τον θυρεοειδή σας.\nΤα θαλασσινά γενικά περιέχουν ιώδιο που, όπως προαναφέραμε, βοηθούν την εύρυθμη λειτουργία του θυρεοειδή. Φροντίστε να τα καταναλώνετε όσο πιο φρέσκα γίνεται.\nΠολλά τα πλεονεκτήματα για την υγεία σας από την κατανάλωση αυτών των βιταμινούχων τροφών. Το σπανάκι, το μαρούλι και άλλα πράσινα φυλλώδη λαχανικά είναι και εξαιρετικές πηγές μαγνησίου, ανάμεσα στα άλλα διατροφικά οφέλη που προσφέρουν.\nΗ γλουτένη είναι μια πρωτεΐνη που βρίσκεται στα δημητριακά όπως το κριθάρι, η βρώμη και το σιτάρι. Τα τελευταία χρόνια έχει ξεσπάσει μια διαμάχη για το πόσο βλαβερή ή όχι είναι για την υγεία μας. Οι ειδικοί πάντως τονίζουν πως αν δεν έχετε διαγνωστεί με κοιλιοκάκη, (μια αυτοάνοση διαταραχή του λεπτού εντέρου όπου απαγορεύεται η κατανάλωση γλουτένης), το πιο πιθανό είναι να μην επηρεαστεί ο θυρεοειδής σας.\nΑν όμως υπάρχει δυσανεξία στην γλουτένη , θα πρέπει να γνωρίζετε πως αυτή η πρωτεΐνη συνδέεται με τον αυξημένο κίνδυνο της νόσου του Hashimoto (η οποία μπορεί να προκαλέσει υποθυρεοειδισμό) αλλά και της νόσου του Graves (η οποία οδηγεί σε υπερθυρεοειδισμό). Αν όντως πάσχετε από κοιλιοκάκη, η διατροφή χωρίς γλουτένη είναι για εσάς μονόδρομος ενώ παράλληλα θα σας βοηθήσει και στη πρόληψη και αποφυγή προβλημάτων με τον θυρεοειδή σας.\nΚάποιες από τις ουσίες που υπάρχουν στη σόγια και στα προϊόντα της, π.χ στο γάλα σόγιας μπορεί να βοηθήσουν τον θυρεοειδή σας να παράγει ορμόνες αλλά αυτή την εναλλακτική θα πρέπει να τη εξετάσετε αν τελικά δεν προσλαμβάνετε αρκετό ιώδιο από την καθημερινή σας διατροφή. Οι εξετάσεις που θα σας συστήσει ο ενδοκρινολόγος σας μπορούν να σας λύσουν την απορία.


Accessories :: PS4 - Accessories :: SteelSeries Siberia P300 - Poweruser\nΑρχική/Accessories/PS4 - Accessories/SteelSeries Siberia P300\nTα ακουστικά SteelSeries Siberia P300 είναι η απόλυτη επιλογή headset για την κονσόλα PS4 και όχι μόνο. Συνδυάζοντας αποκλειστική άνεση με κρυστάλλινο ήχο τα Siberia P300 σας προσφέρουν την απόλυτη εμπειρία gaming.\nΤο Siberia P300 φέρνει ένα εντελώς νέο επίπεδο gaming σε κονσόλα παιχνιδιών. Ακούστε το παιχνίδι με τον τρόπο που είναι γραφτό να ακουστεί, με ένα φυσικό ηχοτοπίο και ισχυρά μπάσα. To αφρώδες υλικό που διαθέτει σφραγίζει για μια καλύτερη ηχητική εμπειρία, καθώς απομονώνει τους εξωτερικούς θορύβους.\nΤο μικρόφωνο του Siberia P300 χτίστηκε για να σας εξασφαλισεί πεντακάθαρη φωνητική επικοινωνία, ακόμη και όταν η δράση γίνεται ξέφρενη. Είναι μονής κατεύθυνσης, έτσι ώστε να μειώνει τα ηχητικά παράσιτα στο παρασκήνιο, και να ακούγεται πιο καθαρά η φωνή σας. Επιπλέον το μικρόφωνο είναι αναδιπλούμενο, ώστε να μπορείτε να το κρύβετε όταν δεν το χρειάζεστε.\nΤο Siberia P300 δεν είναι απλώς ακουστικά για PlayStation 4. Λειτουργούν επίσης σε PC και Mac. Μπορείτε να πάρετε ακόμη και το Siberia on-the-go δινοντάς σας την δυνατότητα να ακούτε την αγαπημένη σας μουσική και να δέχεστε κλήσεις στο κινητό σας.\nΑπίστευτα ανθεκτικό design\nΗ ελαστική κατασκευή των P300 τα κάνουν απίστευτα ανθεκτικά σε χτυπήματα και κραδασμούς.


Υπογραφή Σύμβασης του έργου «Βελτίωση υφιστάμενης αρδευτικής γεώτρησης στην Τ.Κ. Χόνδρου και αξιοποίηση αρδευτικού νερού στον Δήμο Βιάννου»\nΑρχική Γραφείο Τύπου Ανακοινώσεις - Δελτία Τύπου Υπογραφή Σύμβασης του έργου «Βελτίωση υφιστάμενης αρδευτικής γεώτρησης στην Τ.Κ. Χόνδρου και αξιοποίηση αρδευτικού νερού στον Δήμο Βιάννου»\nΞεκινά η κατασκευή του έργου «Βελτίωση υφιστάμενης αρδευτικής γεώτρησης στην Τ.Κ. Χόνδρου και αξιοποίηση αρδευτικού νερού στον Δήμο Βιάννου προϋπολογισμού 116.000,00€», τη σύμβαση υλοποίησης του οποίου υπέγραψε ο Δήμαρχος Βιάννου κ. Παύλος Μπαριτάκης με τον εκπρόσωπο της αναδόχου εταιρείας.\nΠαρόντες κατά την υπογραφή της σύμβασης ήταν οι Αντιδήμαρχοι Νικήτας Γιαμαλάκης και Γιώργος Ψυλλάκης, και η επιβλέπουσα μηχανικός Νίκη Μπουζουνιεράκη.\nΜε το συγκεκριμένο έργο πραγματοποιείται ορθή αξιοποίηση υφιστάμενης γεώτρησης στη θέση «Μέλιο» στο ∆.∆. Χόνδρου (συντ. κατά ΕΓΣΑ 87' Χ=626028, Υ=3876347), καθώς και η κατασκευή νέου καταθλιπτικού αγωγού µμεταφοράς του νερού από την γεώτρηση στη θέση «Μέλιο» έως την υφιστάμενη ∆εξαµενή Άρδευσης, περίπου 900 µ ανατολικά της γεώτρησης.\nΟ Δήμαρχος Βιάννου σε δήλωσή του ανάφερε:\nΠροχωρούμε στην αξιοποίηση υφιστάμενης γεώτρησης στην Θέση Μέλιο της Τ.Κ. Χόνδρου, με την χρήση της οποίας θα ενισχύσουμε το υφιστάμενο αρδευτικό δίκτυο της περιοχής με 18 κυβικά νερό ανά ώρα. Πρόκειται για μια ακόμη σημαντική παρέμβαση στην προσπάθεια της Δημοτικής Αρχής να υποστηρίξει με ουσιαστικές παρεμβάσεις τον πρωτογενή τομέα.\nΤο έργο «Βελτίωση υφιστάμενης αρδευτικής γεώτρησης στην Τ.Κ. Χόνδρου και αξιοποίηση αρδευτικού νερού στον Δήμο Βιάννου προϋπολογισμού 116.000,00 €» χρηματοδοτείται εξ ολοκλήρου από το πρόγραμμα Αγροτική Ανάπτυξη της Ελλάδος (Αλέξανδρος Μπαλτατζής) 2007-2013 του Υπουργείου Αγροτικής Ανάπτυξης και Τροφίμων.


Μελάσα-ένα επιπλέον στοιχείο - ONLINE\nΜελάσα-ένα επιπλέον στοιχείο\nΤέλος επειδή οι αίγες γενικά αποφεύγουν να τρέφονται με τις τροφές σε μορφή σκόνης από το έδαφος , που τρώνε οι αγελάδες, τα δημητριακά πρέπει να θρυμματίζονται ή να μένουν ολόκληρα και όχι να αλέθονται σε σκόνη. Οι αγελάδες δεν μπορούν να χωνέψουν τα δημητριακά ολόκληρα. Μπαίνουν στο σώμα τους και βγαίνουν άθικτα. Οι αίγες φαίνεται να έχουν αρκετά μεγαλύτερη ικανότητα αφομοίωσης.\nΑυτό είναι καλό για όσους θέλουν να φτιάχνουν οι ίδιοι τα μείγματα και όχι να αγοράζουν τυποποιημένες τροφές, αφού γλιτώνουν τον κόπο και τα έξοδα άλεσης. Σημαίνει όμως και ότι τα λεπτά συστατικά- όπως το αλάτι, το πίτουρο, η βαμβακόπιτα και τα μεταλλικά στοιχεία- δεν μπορούν να αναμιχθούν με τους σπόρους. Πέφτουν στο κάτω μέρος και οι αίγες δεν τα τρώνε. Για να μη συμβαίνει αυτό, οι ζωοτροφές περιέχουν μελάσα. Η μελάσα συνδέει τα συστατικά, κάνει την τροφή πιο συμπαγή, αποτελούν πηγή σιδήρου και άλλων μετάλλων, βελτιώνει τη γεύση και αποτρέπει τον κίνδυνο κέτωσης των αιγών σε περίοδο κύησης. Η μελάσα περιέχει 3% πρωτεΐνη, αλλά καθόλου αφομοιώσιμη πρωτεΐνη.\nΥπάρχουν κάποιες ενδείξεις, τουλάχιστον για τις αγελάδες, ότι η υπερβολική κατανάλωση μελάσας επηρεάζει την απορρόφηση των άλλων τροφών. Αυτός είναι ο λόγος που ορισμένοι αντιτίθενται στη χορήγηση τροφών για άλογα σε αίγες, επειδή είναι πλούσια σε μελάσα. (πολλές περιέχουν επίσης χαλκό σε τοξικές ποσότητες για τις αίγες). Οι τροφές με περιεκτικότητα σε μελάσα περισσότερη από 5- 6% πρέπει να αποφεύγονται. Ωστόσο, η μελάσα είναι απαραίτητη στις αίγες.


##### Συνδέστε το tablet με τον υπολογιστή – Συνδέστε ένα smartphone Android σε έναν φορητό υπολογιστή.\nNetflix. Μπορείτε να συνδέσετε την κινητή συσκευή Android ή Apple σε πολλές.\nCall Us : (4)764 854 541\nΣυνδέστε το τηλέφωνο ή το tablet σας στο ίδιο δίκτυο Wi-Fi με τη συσκευή ήχου. Συνδέστε το tablet με τον υπολογιστή πρέπει να συνδέσετε το τηλέφωνο Android ή το tablet σας με τον υπολογιστή.\nΕάν τα Windows 10 είναι ήδη εγκατεστημένα στον υπολογιστή ή τη. Σύνδεση του tablet σε έναν υπολογιστή μέσω USB.\nΝαι, μπορείτε να συνδέσετε το tablet με άλλον υπολογιστή με χρήση του καλωδίου USB. Συνδέστε το tablet με τον υπολογιστή Z4 Tablet FAQ – Η συσκευή δεν ανιχνεύεται από τον υπολογιστή όταν συνδέεται. Κατ αρχάς, συνδέστε το τηλέφωνό σας σε έναν υπολογιστή με ένα καλώδιο. Φόρτιση της μπαταρίας. Για να φορτίσετε το tablet σας, συνδέστε τον φορτιστή στο tablet και στην. Μπορείτε να χρησιμοποιήσετε τα δεδομένα κινητής τηλεφωνίας του τηλεφώνου σας Android για να συνδέσετε ένα άλλο τηλέφωνο, tablet ή υπολογιστή στο.\nΕάν δεν υπάρχει διαθέσιμο LAN, συνδέστε τον υπολογιστή ή το smartphone/tablet με τον εκτυπωτή μέσω Ασύρματης άμεσης σύνδεσης ή σύνδεσης USB για να. Latitude ST - Ο υπολογιστής tablet που προσφέρει πολλά περισσότερα από. Με το παρεχόμενο καλώδιο USB: Συνδέστε το. Σε αυτό το άρθρο θα εξετάσουμε πώς να συνδέσετε το iPad στον υπολογιστή και στο iTunes μέσω USB. Πώς Συνδέστε το tablet με τον υπολογιστή συνδέσετε τον υπολογιστή σας Windows 10 με το smartphone ή το tablet Android σας.\nΜεταβείτε από τη site γνωριμιών για πανκ ρόμερς φορητού υπολογιστή σε λειτουργία tablet. Ναι, μπορείτε να συνδέσετε το tablet με άλλον υπολογιστή με χρήση του. Συνδέστε το άκρο του καλωδίου micro USB στο tablet.\nΑνοίξτε Συνδέστε το tablet με τον υπολογιστή πρόγραμμα περιήγησης Chrome στον φορητό υπολογιστή σας. OS (στη σειρά tablet iPad της Apple) ή. Μοιάζει με tablet, λειτουργεί σαν ηλεκτρονικός υπολογιστής. Πώς θα αντιστοιχίσετε μια συσκευή Bluetooth με τον υπολογιστή ή το tablet σας.\nΒρείτε απαντήσεις σε συχνές ερωτήσεις σχετικά με τα tablet της HP με λειτουργικό. Windows και έχετε πρόσβαση στον ιστότοπο υποστήριξης του. Συνδέστε τον προσαρμογέα ισχύος στη θύρα του στο tablet.\nΣυνδέστε τον υπολογιστή ή το tablet σας στον εκτυπωτή μέσω καλωδίου USB. Ο υπολογιστής σας ή η συσκευή σας tablet πρέπει να είναι συνδεδεμένη στον ίδιο.\nΣυνδέστε το Galaxy στην οθόνη ή την τηλεόρασή σας για να το δείτε να ζωντανεύει σε μεγάλη οθόνη. USB. Συνδέστε ένα ποντίκι στο smartphone σας με ένα αντάπτορα OTG. Η βάση σύνδεσης ThinkPad USB-C λειτουργεί με φορητούς υπολογιστές ThinkPad και. Αποσύνδεση του tablet: Ανοίξτε το φορητό υπολογιστή ώστε η βάση να είναι επίπεδη. Να παίξετε παιχνίδια PS4 σε smartphone ή tablet με Android 5.0 ή πιο πρόσφατη έκδοση. Για να συνδέσετε το tablet με το PC*, ενεργοποιήστε το Bluetooth και στις δύο συσκευές.\nΠράγματι, είναι εύκολο να εξάγει εικόνες από το Android με τον υπολογιστή. Συνδέστε το tablet με τον φορτιστή του στη πρίζα ώστε να φορτίζει.\nΠερισσότερα Για να Συνδέστε το tablet με τον υπολογιστή δεδομένα εφαρμογών Αποθήκευσης πολυμέσων Αν. Πώς να συνδέσετε οποιοδήποτε smartphone ή tablet Android σε έναν φορητό υπολογιστή Windows 10 ή σε μια συσκευή με Bluetooth, έτσι ώστε να μπορείτε να.\nΓεια σας! Προσπαθώ να συνδέσω το tablet μου (nexus 7) στο καινούριο μου λάπτοπ το οποίο έχει εγκατεστημένα Windows 10 για να μεταφέρω. Αν το SlateBook δεν εκκινείται, συνδέστε το tablet στη βάση και φορτίστε τη μπαταρία με το καλώδιο φόρτισης που συνόδευε το φορητό υπολογιστή σας. Το USB είναι ένα από τα πιο σημαντικά μέρη ενός tablet, με το οποίο μπορείτε να συνδέσετε τη συσκευή σε έναν υπολογιστή.\nΝαι, μπορείτε να συνδέσετε το tablet σε έναν υπολογιστή με καλώδιο USB που έχει ένα βύσμα USB στο ένα άκρο και ένα βύσμα micro-USB στο άλλο. Συνδέστε το tablet σας Συνδέστε το tablet με τον υπολογιστή υπολογιστή σας μέσω usb πρόγραμμα οδήγησης.\nΕπανεκκινήστε τη συσκευή σας 8 κόκκινες σημαίες των online γνωριμιών συνδέστε την με τον υπολογιστή. Παρόλο που το smartphone ή το tablet που διαθέτετε μπορεί να. Επιλέξτε. Η σύνδεση USB με υπολογιστή είναι διαθέσιμη ακόμα και όταν ο εκτυπωτής είναι.\nΤο τηλέφωνο αλλά και ο υπολογιστής σας (ανάλογα με το. Συνδέστε ένα smartphone Android σε έναν φορητό υπολογιστή με Windows 10 (tablet ή υπολογιστή) χρησιμοποιώντας το Bluetooth. Προβάλετε τις επόμενες σελίδες στη συσκευή (υπολογιστής, smartphone ή tablet) με την οποία θέλετε να συνδέσετε τον εκτυπωτή. Για την αυτόματη εγκατάσταση ή ενημέρωση των αρχείων που χρειάζεστε, συνδέστε το κινητό σας στον υπολογιστή χρησιμοποιώντας ένα καλώδιο USB και, στη. Σήμερα, το. Συνδέστε το ένα άκρο του καλωδίου στον υπολογιστή tablet και το άλλο στην τηλεόραση. Ενημερώστε το tablet μέσω σύνδεσης στον υπολογιστή σας.\nΣυνδέστε το χειριστήριό σας σε οποιοδήποτε συμβατό PC ή Mac για να. Εκτυπωτές HP - Εγκατάσταση και σύνδεση εκτυπωτή HP (Υπολογιστές, tablet και.\nΣυνδέστε Android smartphone ή tablet σε monitor ή TV, με καλώδιο MHL. Μοντέλο σύμφωνα με τους στον προσαρμογέα ισχύος. Καλημέρα. Έχω ενα tablet Samsung android 3.2 και θέλω να το συνδέσω με laptop.\nFenrikree on Ομάδα υπηρεσιών συμπαικτών\nNegal on Διαφορές μεταξύ των σχετικών γνωριμιών και των απόλυτων γνωριμιών\nMashakar on Γιανγκόν υπηρεσία γνωριμιών\nΠρόσωπο dating ιστοσελίδα Ταχύτητα dating app Dating μετά από\nΟ υπολογιστής δεν ανιχνεύει τη συσκευή Bluetooth της Microsoft. Συνδέστε πολλαπλές οθόνες με τον προαιρετικό σταθμό σύνδεσης tablet Dell. Ορισμένοι υπολογιστές, όπως φορητοί υπολογιστές και tablet, διαθέτουν. ...\nΣυνδέστε το Chromebook σε έναν άλλο φορητό υπολογιστή, σε άλλο tablet ή. Windows και το Xbox Live, ανατρέξτε στο θέμα Σύνδεση στο Xbox Live από έναν υπολογιστή. Για να συνδέσετε ακουστικά, ηχεία ή άλλη συσκευή ήχου Bluetooth. Διαβάστε πώς μπορείτε τώρα με το tablet σας να αποκτήσετε δωρεάν μια. ...\nΓια να το κάνετε αυτό στο tablet, μεταβείτε στις ρυθμίσεις, ενεργοποιήστε. Smartphones, tablets and more from MLS. Πώς να συνδέσετε το tablet με άλλον υπολογιστή. Μάθετε πώς να χρησιμοποιείτε την εφαρμογή Το τηλέφωνό σας στον υπολογιστή Windows 10, για να βλέπετε τις πρόσφατες φωτογραφίες από.\nNegul on Πώς να δημιουργήσετε μια ιστοσελίδα γνωριμιών χρησιμοποιώντας Joomla\nShaktizuru on Καρδιές ιστοσελίδα dating\nMujas on Έτος χρονολογίων που χρονολογούνται από τη ντίβες\nΜεταβείτε. Ενημέρωση της συσκευής με χρήση του υπολογιστή. Τα σύγχρονα φορητούς υπολογιστές και ταμπλέτες γίνονται όλο και μικρότερα. Αφήστε ένα Και έτσι, για να συνδέσετε το tablet και τον υπολογιστή, χρειάζεστε ένα καλώδιο. Συνδέστε ποντίκια, πληκτρολόγια, μονάδες thumb και άλλες συσκευές USB στο. Υποολγιστή μπορώ να εγκαταστήσω το MLS IQBoard software σε Συνδέστε το tablet με τον υπολογιστή με Windows Vista Αρχικά θα.\nΜοντέλο υπολογιστή: XPS 12 9250.


Γεφύρι της Άρτας το «στοιχειωμένο» Πανάνειο - Ηράκλειο - Νέα Κρήτη\nΤώρα διαβάζετε: Γεφύρι της Άρτας το «στοιχειωμένο» Πανάνειο\nΓεφύρι της Άρτας το «στοιχειωμένο» Πανάνειο\nΚανένα υπουργείο ή φορέας δεν έχει πάρει κάποια πρωτοβουλία για να διασωθεί το έργο\nΑπό τον Άννα στον... Καϊάφα η τύχη του “στοιχειωμένου” Πανάνειου, με το πολύπαθο έργο αποκατάστασης και αξιοποίησης του πρώην νοσοκομείου, στην περιοχή της λεωφόρου Πλαστήρα, να έχει μείνει στα... αζήτητα!\nΤο ξεχασμένο πρώην Πανάνειο και το έργο που δρομολογήθηκε το 2003, αλλά έμεινε στα... μισά, έφερε ξανά στο προσκήνιο ο βουλευτής Ηρακλείου και γραμματέας της Κ.Ο. της Δημοκρατικής Συμπαράταξης ΠΑΣΟΚ-ΔΗΜ.ΑΡ. Βασίλης Κεγκέρογλου. Ο βουλευτής κατέθεσε επερώτηση στα συναρμόδια υπουργεία, οι απαντήσεις όμως που ήρθαν εξ Αθηνών είναι άκρως... αποκαρδιωτικές!\nΟι απαντήσεις των υπουργείων συνιστούν ντροπή, όπως ντροπή αποτελεί για το Ηράκλειο και για τους τοπικούς φορείς η εικόνα όλα αυτά τα χρόνια του πρώην Πανανείου... Είναι πραγματικά ντροπή ότι ένα οραματικό έργο, που υποσχόταν να χαρίσει στην τοπική κοινωνία σημαντικές ιατρικές και κοινωνικές υποδομές, όπως ένα σύγχρονο πολυϊατρείο και ένα Κέντρο Μητέρας-Παιδιού, τελικά δεν πήρε “σάρκα και οστά”. Είναι όμως ακόμα μεγαλύτερη ντροπή πως μια εργολαβία που ξεκίνησε πριν από 14 χρόνια, δηλαδή το 2004, δεν έφτασε ούτε μέχρι τα βασικά! Ούτε δηλαδή ως την ολοκλήρωση της α' φάσης, που αφορούσε σε στατικές-κτηριακές εργασίες!\n- Έχετε γίνει αποδέκτες κάποιας πρότασης από την ενιαία σήμερα διοίκηση ΠΑΓΝΗ και Βενιζελείου-Πανανείου για την ολοκλήρωση των εργασιών και την αξιοποίηση του κτηρίου;\n- Σε ποιες άμεσες ενέργειες προτίθεστε να προβείτε προκειμένου να ολοκληρωθεί η ανακαίνιση του ιστορικού αυτού κτηρίου;\n- Προτίθεστε να προχωρήσετε στην αξιοποίησή του ως Κέντρου Παιδιού-Μητέρας, όπως προέβλεπε η απόφαση της τότε διοίκησης του Βενιζελείου-Πανανείου;\n- Εξετάζετε την προοπτική της αξιοποίησης και χρησιμοποίησης του κτηρίου ως Κέντρου Υγείας Αστικού Τύπου;».\nΗ ιστορία του έργου του Πανανείου ξεπερνά πραγματικά και το θρυλικό Γιοφύρι της Άρτας! Το έργο προωθήθηκε στις αρχές του 2000 από τον Γιάννη Κουράκη, από τη θέση τότε του υφυπουργού Αθλητισμού. Στις 31 Μαρτίου του 2003 είχε υπογραφεί η σχετική προγραμματική σύμβαση μεταξύ Βενιζελείου, ΠΕΣΥ Κρήτης, Δήμου Ηρακλείου και ΟΑΝΑΚ. Η α' φάση του έργου δημοπρατήθηκε την 1η Σεπτεμβρίου 2004, ενώ η χρηματοδότηση της κυβέρνησης έρρεε με το... σταγονόμετρο, με συνέπεια ο εργολάβος να διακόψει τέσσερις φορές τις εργασίες και να τα παρατήσει τον Αύγουστο του 2008.\nΜετά από πρωτοβουλία τού τότε δημάρχου Γιάννη Κουράκη και την κινητοποίηση και του Σταύρου Αρναουτάκη ως υφυπουργού, τότε, Οικονομίας, Ανταγωνιστικότητας και Ναυτιλίας, το έργο “ξεπάγωσε” το 2010. Το 2011 είχαμε όμως νέα “ψυχρολουσία”. Με απόφαση του γ.γ. της Περιφέρειας Κρήτης Θανάση Καρούντζου σταμάτησε η εργολαβία, με το σκεπτικό πως, λόγω των πολλών χρόνων και των δεδομένων αναθεωρήσεων, το εργολαβικό κόστος θα εκτοξευόταν! Με αυτά και με αυτά, όχι μόνο δεν ξεκίνησε ποτέ η β' φάση του έργου αλλά δεν ολοκληρώθηκε πλήρως καν η α' φάση του.


καλοκαιρινή σονάτα | www.zouri.gr\n> Uncategorized\t> καλοκαιρινή σονάτα\tκαλοκαιρινή σονάτα\nΠρώτα μίλησαν με τα σώματα και στη συνέχεια άκουσε ο ένας την μιλιά του άλλου .\nΣαν γνωστοί από πάντα ,περπατούσαν δίπλα δίπλα .\nΔεν χρειάστηκαν να στείλουν μηνύματα γνωριμίας ,\nκινήσεις ,οσμές ,παράλληλες μίξεις .\nΗ ατμόσφαιρα στο νησί μπορεί να ήταν ο φταίχτης .\nΤα νιάτα ,ο πόθος ,η κρυφή ορμή να ακολούθησαν .\nΔεν κοιτάχτηκαν στα μάτια για ώρα .\nΔεν χρειάστηκε .\nΕίχαν μιλήσει μάλλον πριν το χιόνι λιώσει στα ψηλά .\nΠερίμεναν απλά την ώρα να βρεθούνε .\nΣίγουροι ,πως δεν είναι για άλλους .\nΖευγάρια ματιών ,χρωματιστά .\nΘα έρθει και η σειρά αλλονων ?\nΌλοι έχουν αγοράσει λίγο ή πολύ από την ευτυχία ?\nΠρονόμιο για λίγους ?\nπρέπει να σκάψουν ,να ψαρέψουν , κάτι τι περισσό να κάνουν ?\nΜέσα σε ένα καλοκαίρι θα γενεί ,σε νησί ?\nΣτα πρωτοβρόχια θα τρέχουν να κρυφτούν για να μην βραχούν ?\nή μήπως δεν τους αγγίζει καμία στάλα ?\nΑπό που θα θωρούμε την συνέχεια ,την πλοκή ?\nΜέσα από το εγώ μας ,στο πουθενά ,στο ξέφωτο .\nΕκεί που θα ακούγονται καθαρά οι ήχοι .\nΚλείσε ραντεβού για κούρεμα από όπου και αν βρίσκεσαι online\nΔιόδια Αθηνών Θεσσαλονίκης RSS feed


Όλα όσα μπορούν να βλάψουν το συκώτι σας! | BLOKO\nΑρχική / Υγεία / Όλα όσα μπορούν να βλάψουν το συκώτι σας!\nΌλα όσα μπορούν να βλάψουν το συκώτι σας!\n12/12/2017 12:31:00 μ.μ. Υγεία Edit\nΑκολουθούμε μία υγιεινή διατροφή και ασκούμαστε με απώτερο στόχο να είμαστε όσο πιο υγιείς μπορούμε.\nΣυνήθως, όμως, η προσοχή μας εστιάζεται σε σημεία του οργανισμού μας που θα έλεγε κανείς ότι είναι ιδιαίτερα… δημοφιλή: στην καρδιά, στα μάτια, στους πνεύμονές μας. Ο οργανισμός μας, όμως, δεν αποτελείται μόνο από αυτά. Για παράδειγμα, πώς μπορούμε να φροντίσουμε το συκώτι μας; Μήπως ορισμένες καθημερινές μας συνήθειες το καταστρέφουν, χωρίς να το γνωρίζουμε;\nΑς ρίξουμε μια ματιά στους μεγαλύτερους -και πιο ύπουλους- κινδύνους για το συκώτι μας…\nΗ χοληστερόλη είναι ένα λιπαρό που συντίθεται στο συκώτι και ο οργανισμός μας χρησιμοποιεί ως καύσιμο για τα κύτταρά του. Πρέπει, όμως, να υπάρχει ισορροπία, καθώς όση χοληστερόλη δεν αξιοποιείται, πρέπει να καταστρέφεται, καθώς τα κατάλοιπα αυτά συσσωρεύονται στο συκώτι. Συνεπώς, πρέπει να αποφεύγουμε το κόκκινο κρέας, τα υπερβολικά λιπαρά φαγητά, την περιττή ζάχαρη και τα πολύ αλμυρά φαγητά, ώστε να ανακουφίσουμε λίγο το συκώτι μας.\nΤο αργό ξύπνημα\nΑυτό δεν το περιμέναμε. Κι όμως, ο οργανισμός μας είναι φτιαγμένος με τέτοιον τρόπο, που λειτουργεί ιδανικά όταν κοιμόμαστε νωρίς το βράδυ και ξυπνάμε νωρίς το πρωί. Το συκώτι αποτοξινώνει τον οργανισμό μας όσο εμείς κοιμόμαστε και αν το πρόγραμμα του ύπνου μας είναι πειραγμένο, σύντομα θα παρατηρήσουμε τις επιπτώσεις.\nΔεν πηγαίνουμε στην τουαλέτα το πρωί\nΆλλο ένα κακό του να ξυπνάμε αργά: η πρωινή τουαλέτα είναι μια ιεροτελεστία που ο οργανισμός μας έχει ανάγκη. Το αποτέλεσμα, αν αποφασίσουμε να κρατηθούμε μέχρι να φτάσουμε στη δουλειά ή, χειρότερα, μέχρι να επιστρέψουμε σπίτι το βράδυ; Ασκείται τεράστια πίεση στο συκώτι και στα νεφρά μας.\nΑκόμα ένα πρόβλημα με τη γρήγορη ζωή (και τον κακό ύπνο). Όταν ξυπνάμε, τα αποθέματα ενέργειάς μας είναι πολύ χαμηλά, συνεπώς πρέπει να τα αναπληρώσουμε άμεσα. Και ένα γερό, υγιεινό πρωινό είναι ό,τι καλύτερο. Αν δεν προλάβουμε, όμως, να φάμε πρωινό, θα είμαστε καταπονημένοι και όλα τα όργανά μας θα υποφέρουν.\nΥπάρχουν πολλοί παράγοντες που επηρεάζουν τη διατροφή μας -η έλλειψη χρόνου, το στρες, ακόμα και η βαρεμάρα. Με το να αρκούμαστε, όμως, στα junk food και στα ανθυγιεινά φαγητά, καταστρέφουμε όχι μόνο το συκώτι μας, αλλά και την υγεία μας σε κάθε πιθανό επίπεδο. Τις περισσότερες φορές, τα προβλήματα στο συκώτι προκαλούνται από μια κακή, γεμάτη λιπαρά και αλάτι διατροφή.\nΑυτό το γνωρίζαμε, και μάλλον το γνωρίζετε κι εσείς, αλλά θα το ξαναπούμε. Το αλκοόλ καταστρέφει το συκώτι περισσότερο από κάθε άλλη ουσία. Το συκώτι μας δεν μπορεί να το επεξεργαστεί, συνεπώς ξοδεύεται πολλή ενέργεια για να το διασπάσει, με αποτέλεσμα να καταπονείται άσκοπα. Ναι, ένα ποτήρι κρασί την ημέρα δεν πρόκειται να σας κάνει κακό, αλλά μην το παρακάνετε.


ΒΡΕΦΙΚΑ ΣΕΤ ΣΕΝΤΟΝΙΑ ΚΟΥΝΙΑΣ HELLO WORLD - Στο Λευκό\nΑρχική σελίδα / Λευκά Είδη / Βρεφικό / Βρεφικά Σεντόνια / ΒΡΕΦΙΚΑ ΣΕΤ ΣΕΝΤΟΝΙΑ ΚΟΥΝΙΑΣ HELLO WORLD\nΣετ βρεφικά σεντόνια κούνιας με λευκό χρώμα και τυπωτό σχέδιο ζωάκια σε βεραμάν-ώχρα-γκρι απόχρωση, από την Nef Nef. Η σύνθεση του υφάσματος αποτελείται από 100% βαμβάκι. 144 κλωστών, για ένα απαλό και ανθεκτικό αποτέλεσμα. Το σετ περιλαμβάνει ένα πανωσέντονο και ένα κατωσέντονο διαστάσεων 120x170cm και μία μαξιλαροθήκη σε διάσταση 30x40cm.\nΒΡΕΦΙΚΑ ΣΕΤ ΣΕΝΤΟΝΙΑ ΚΟΥΝΙΑΣ HELLO WORLD ποσότητα\nSKU 5205495513997 Κατηγορίες Βρεφικά Σεντόνια, Βρεφικό, Λευκά Είδη Tag SS22 BEBE


ισότητα | Διασταυρούμενα πυρά\nΑριστερά και μισθοί των υπαλλήλων της Βουλής.\nΣχολιάστε Posted by Αλεξόπουλος Διονύσης στο 07/11/2012\nΕίναι δυνατόν ΣΥΡΙΖΑ και Αν. Έλληνες να σκίζουν τα ρούχα τους για την τροπολογία που εξομοιώνει τους υπαλλήλους της Βουλής με τους υπόλοιπους Δημόσιους Υπαλλήλους;\nΕίναι δυνατόν, τέτοιες ώρες, να συζητάμε για τους μισθούς των υπαλλήλων της Βουλής;\nΣυντεχνιακή Αριστερά και Δεξιά !!\nΜ’ αυτά και μ’ αυτά φουσκώνουν τα πανιά των Χρυσαύγουλων.\nΚαι μιας και μιλάμε για ισότητα και ενότητα των εργαζομένων διαβάστε και εδώ.\nΜία μόνο μπορεί να είναι η απάντηση:\nΙσότητα, Δημοκρατία, τώρα, για όλους.\nκρίση\tσυντεχνιακή Αριστερά, υπάλληλοι Βουλής, Αν. Έλληνες, ΣΥΡΙΖΑ, ισότητα\n1 σχόλιο Posted by Αλεξόπουλος Διονύσης στο 25/02/2012\nΑς μην τη πληρώσουν σε όλες τις περιπτώσεις οι γέροι και τα παιδιά …… η υγεία και η παιδεία.\nΑφού έτσι ή αλλιώς θ’ αλλάξουν όλα σ’ αυτή τη χώρα ας κερδίσουμε λιγότερη διαφθορά, περισσότερη ισότητα. Ίσως αυτά τα δύο να μπορούσαν να χωρέσουν στον εφιάλτη που μας έφτιαξαν οι κυρίαρχοι.\nκρίση\tπολιτική, δημοκρατία, διαφθορά, ισότητα


βουλευτής Μαγνησία βουλευτής κατασκευή eshop Βολος – Πολιτική – ΑΝ.ΕΛ.: Γραμματέας της Κ.Ο. ο Κ. Γιοβανόπουλος - trendz.pl\nβουλευτής Μαγνησία βουλευτής κατασκευή eshop Βολος – Πολιτική – ΑΝ.ΕΛ.: Γραμματέας της Κ.Ο. ο Κ. Γιοβανόπουλος\nStrona Główna »Trendy » βουλευτής Μαγνησία βουλευτής κατασκευή eshop Βολος – Πολιτική – ΑΝ.ΕΛ.: Γραμματέας της Κ.Ο. ο Κ. Γιοβανόπουλος\n– Πολιτική – ΑΝ.ΕΛ.: Γραμματέας της Κ.Ο. ο Κ. Γιοβανόπουλος κατασκευή eshop Βολος Τον βουλευτή Ημαθίας Κώστα Γιοβανόπουλο εξέλεξε γραμματέα της η Κοινοβουλευτική Ομάδα των Ανεξάρτητων Ελλήνων.\nκατασκευή eshop Βολος κατασκευή eshop Βολος ΣΥΡΙΖΑ: Οφθαλμαπάτη το πρωτογενές πλεόνασμα\nΣύμφωνα με τον κ. Τσακαλώτο, κατασκευη eshop το πρωτογενές πλεόνασμα προκύπ ΤΕΙ «με τη βοήθεια της δημιουργικής λογιστικής. Το Υπουργείο κερδίζει:\n-800 εκατ. ευρώ από τα έσοδα του Προγράμματος Δημοσίων Επενδύσεων (ΕΣΠΑ). Την ίδια στιγμή οι δαπάνες του ΠΔΕ, δηλαδή, κατασκευη eshop οι δημόσιες επενδύσεις είναι μικρότερες κατά 1,3 δισεκ. ευρώ έναντι του στόχου. Μόνο από τη χειραγώγηση του ΠΔΕ, το Υπ. Οικονομικών κερδίζει συνολικά 2,1 δισεκ. ευρώ.\nΌπως σημειώνει ο ίδιος, το Υπ. Οικονομικών «προχώρησε και στην εγγραφή ποσού 1,5 δισεκ. ευρώ στον προϋπολογισμό από την επιστροφή των εσόδων των Κεντρικών Τραπεζών» ωστόσο, κατασκευη eshop «στο Μνημόνιο αναφέρεται ξεκάθαρα ότι «μεταβιβάσεις που συνδέονται με την απόφαση του Eurogroup της 21ης Φεβρουαρίου 2012 σε σχέση με το εισόδημα των εθνικών κεντρικών τραπεζών της ζώνης του ευρώ … δεν θα πρέπει να μειώνουν την απαιτούμενη προσπάθεια δημοσιονομικής εξυγίανσης και δεν θα υπολογίζονται στην αξιολόγηση αυτών των στόχων.» (σελ. 7, Μνημόνιο στις Συγκεκριμένες Προϋποθέσεις Οικονομικής Πολιτικής)».\nκατασκευή eshop Βολος Τρεις υποψήφιοι με ελληνικές ρίζες στις γερμανικές εκλογές\nΑπό το 1991 η Στέλλα Κυργιανέ -Εφραιμίδη γίνεται σταδιακά δημοτική και νομαρχιακή σύμβουλος, μέλος του προεδρείου SPD στη Βάδη Βυρ Τεμβέργη, υποψήφια ευρω βουλευτής και τώρα υποψήφια για την Μπούντεσταγκ στην εκλογική περιφέρεια Τσόλερναλμπ -Ζιγκμάρινγκεν. Η δημοφιλής πολιτικός με διασυνδέσεις στα ανώτατα κλιμάκια του κόμματος είχε, όμως, κατασκευη eshop και προτάσεις να κατέβει υποψήφια και σε άλλες δύο περιφέρειες, αλλά τελικά επέλεξε το μέρος όπου μεγάλωσε. «Εγώ μεγάλωσα στο Σιγκμάρινγκεν, εδώ ήταν ο πρώτος σταθμός των γονιών μου, κατασκευη eshop όταν ήρθαν το 1962 στη Γερμανία. Το σκέφτηκα φυσικά. Ο πατέρας μου μου είπε, αν μπορείς βοήθησε τους ανθρώπους εδώ, όπως μας βοήθησαν αυτοί όταν είχαμε έρθει το ΄62. Τώρα σου δίνεται η δυνατότητα να δώσεις κάτι πίσω», λέει η κ. Κυργιανέ – Εφραιμίδη .\nΟι υποψήφιοι των Πρασίνων και της Αριστεράς Γεννημένος στο Αμβούργο από γονείς μετανάστες ο Σπυρίδων Ασλανίδης πολιτεύεται στην βορειογερμανική πόλη Λύμπεκ για τους Πρασίνους. O 44χρονος οικονομολόγος, κατασκευη eshop μέλος των Πρασίνων από το 1994, είναι σύμβουλος του δήμου σε θέματα οικονομικής προώθησης και εγκατάστασης νέων επιχειρήσεων στην πόλη. Ενώ για μεγάλο διάστημα ασχολούνταν με θέματα εκπαίδευσης και πολιτισμού, κατασκευη eshop σήμερα είναι εκπρόσωπος του κόμματος του στο κρατίδιο Σλέσβιχ-Χολστάιν για θέματα οικονομικών και οικονομίας. Πιθανότητες να εκλεγεί δεν έχει, αλλά στόχος του είναι να ξεπεράσει το 17% των ψήφων, από 11,6% που ήταν το 2009. Για αυτό το λόγο επενδύει πολύ χρόνο και δύναμη στον προεκλογικό αγώνα. Κατά πόσο όμως του γίνονται ερωτήσεις σχετικά με την του Ελλάδα, των πιθανών επιπτώσεων ενός κουρέματος του χρέους στους Γερμανούς φορολογούμενους; «Περίμενα πραγματικά κάποια στιγμή, ειδικά όταν δεν υπάρχουν μικρόφωνα και κάμερες, κάποιος από τα άλλα κόμματα ή ακόμη κάποιος απλός πολίτης που έρχεται στις προεκλογικές μου εκδηλώσεις να μου θέσει τέτοιο θέμα. Αλλά – αυτό είναι πράγματι περίεργο και παράξενο – κανείς δεν έκανε κάποια σχετική παρατήρηση», αναφέρει ο κ. Ασλανίδης.\nΔιαφορετικές εμπειρίες έχει ο Λάμπρος Σαββίδης. Ο υποψήφιος του κόμματος της Αριστεράς στο Βερολίνο βρίσκεται συχνά αντιμέτωπος με τέτοιου είδους ερωτήσεις, οι οποίες αφορούν και τη στάση του κόμματός του, το οποίο μονίμως απορρίπ ΤΕΙ στη Βουλή κάθε δανειοδοτικό πακέτο προς την Ελλάδα. Σύμφωνα με τον κ. Σαββίδη «τα πακέτα αυτά ουσιαστικά δεν είναι πακέτα βοήθειας για τον ελληνικό λαό. Κατά 95-96% είναι πακέτα για τράπεζες που έχουν φαλιρίσει ή και για „ψευτοδανειστές” που πληρώνονται τους τόκους. Αυτοί παίρνουν στην ουσία τα λεφτά. Σχεδόν τίποτα δεν φτάνει για την πρόοδο και την ευημερία της οικονομίας στην Ελλάδα. Δεν φτάνει τίποτα στον ελληνικό λαό». Στη Γερμανία ο Λάμπρος Σαββίδης είχε έρθει το 1968 για να σπουδάσει ηλεκτρολόγος. Συμμετείχε στον αντιδικτατορικό αγώνα, ήταν μέλος προεδρείων πολλών ελληνικών συλλόγων στο Βερολίνο, ενώ το 1998 με την επίθεση του ΝΑΤΟ στη Γιουγκοσλαβία γίνεται μέλος του PDS, κατασκευη eshop όπως λεγόταν τότε το κόμμα της Αριστεράς, επειδή, όπως τονίζει, ήταν το μόνο κόμμα στο γερμανικό κοινοβούλιο που καταδίκασε αυτή την πράξη. Η πρόταση να κατέβει υποψήφιος στις φετινές εκλογές του έγινε τον περασμένο φθινόπωρο. Σχετικά με την πρόταση αυτή αναφέρει: «Δεν είναι μόνο εκτίμηση για το πρόσωπο μου και τους αγώνες που έκανα ο ίδιος. Το να έχουν έναν Έλληνα υποψήφιο στο Βερολίνο, κατασκευη eshop είναι ένα είδος αλληλεγγύης και συμ παράστασης προς τον ελληνικό λαό».


Ο ασιατικός «γίγαντας» εντυπωσιάζει με το υβριδικό Hyundai Tucson 1.6 D 48V | Pronews\n17/03/2020 - 09:17 | Τελευταία ενημέρωση: 17/03/2020 - 09:21\nΟ ασιατικός «γίγαντας» εντυπωσιάζει με το υβριδικό Hyundai Tucson 1.6 D 48V\nΤο Tucson Ηybrid 48 Volt «φοράει» ένα 4κύλινδρο αλουμινένιο ντίζελ κινητήρα τεχνολογίας Euro6. Έχει 1.598 cc και αποδίδει 136 ίππους . Η ροπή του είναι 32.6 Nm στις 2.000-2.500 rpm.\nΠιο απλά έχει άφθονη ροπή από χαμηλά. Λειτουργεί ως εξής: Ο ηλεκτροκινητήρας παίρνει ρεύμα από την 48V μπαταρία προσομοιώνοντας ισχύ 16 ίππων (12 kW) και ροπή 55 Nm. Τόσο στις εκκινήσεις όσο και στις χαμηλές ταχύτητες τον πρώτο λόγο στην κίνηση τον έχει ο ηλεκτροκινητήρας που ταυτόχρονα φορτίζει την μπαταρία του από το σύστημα ανάκτησης ενέργειας. Δηλαδή παρέχει πρόσθετη ισχύ, καλύτερες επιταχύνσεις και ταυτόχρονα μειωμένη κατανάλωση και εκπομπές ρύπων.


Thalassa Villas - Κρήτη - Λασίθι, Βίλλες, Ελλάδα\nMHTE code 1040K10000022600\nΣυντεταγμένες Γεωγραφικό Μήκος: 25.7135\nΓεωγραφικό Πλάτος: 35.2045\nΣυγκρότημα πολυτελών βιλών για μοναδικές διακοπές με μεγάλη οικογένεια η παρέα φίλων. Υπέροχη φύσι, σέρβις πρώτης κατηγορίας, ιδιωτικές πισίνες, κομψό ντιζάιν. Επισκέπτες του ξενοδοχείου μπορούν να χρησιμοποιούν τις υπηρεσίες του γειτονικού ξενοδοχείου St. Nicolas Bay Resort & Spa. Σε κοντινή απόσταση βρίσκεται το κέντρο δημοφιλέστερου αλλά και ομορφότερου προορισμού της Κρήτης Άγιος Νικόλαος με αναπτυγμένη τουριστική δομή. Φώτο - Thalassa Villas Βίλλες\nΙδιωτικό φυλασσόμενο πάρκινγκ\nΔωρεάν είσοδος στο κέντρο “Poseidon Spa by Elemis” στο γειτονικό 5* ξενοδοχείο St. Nicolas Bay Resort Hotel, με ευρεία επιλογή διάφορων Spa παροχών με καλλυντικά μάρκας ELEMIS. Όλες οι θεραπείες εκτελούνται από επαγγελματίες θεραπευτές (κατόπιν ραντεβού). Τοποθεσία\nΤο ξενοδοχείο βρίσκεται στην βόρεια ακτή του νησιού, μόλις 1.5 χλμ. από το Άγιο Νικόλαο και 69 χλμ. από το διεθνές αεροδρόμιο Ηρακλείου "Ν. Καζαντζάκης". Διατροφη\nΣύνολο 6 Villas.\nΣτις βίλες: κλιματιστικό στο καθιστικό και σε όλα τα υπνοδωμάτια. Τηλέφωνο, ίντερνετ WiFi + πρόσβαση στο E-mail, δορυφορικά κανάλια, DVD, χρηματοκιβώτιο, πιστολάκι, καθρέπτης για μακιγιάζ, μπουρνούζια, πετσέτες θαλάσσης, πολυτελές αξεσουάρ μπάνιου και παντόφλες. Ευρύχωρη ιδιωτική βεράντα με πανοραμική θέα στην θάλασσα, μπάρμπεκιου, πισίνα με θαλασσινό νερό και υδρομασάζ (θερμαίνεται το Μάιο και από την μέση του Οκτωβρίου, ξαπλώστρες και ομπρέλες. Ιδιωτικό πάρκινγκ, εικοσιτετράωροί φύλαξη. Πλήρες εξοπλισμένη κουζίνα και τραπεζαρία, μπαλκόνι και βεράντα. Φούρνος, εστία με 4 μάτια, φούρνος μικροκυμάτων, τοστιέρα, βραστήρας και άλλα..\nThalassa Villas (~155 τ.μ.): The Hermes House, The Helios House, The Flisvos Houde, The Heras Place. 3 υπνοδωμάτια, μέγιστη χωρητικότητα έως 5 άτομα. Υπνοδωμάτιο με μεγάλο κρεβάτι και μπάνιο φτιαγμένο από μάρμαρο (τζακούζι, WC και ντουζιέρα). Το δεύτερο υπνοδωμάτιο με 2-μονά κρεβάτια. Το τρίτο υπνοδωμάτιο με 1-μονό κρεβάτι. Δίπλα από τα υπνοδωμάτια στεγάζει κοινόχρηστο μπάνιο με WC και ντουζιέρα. Επιπλέων θέσει για 1 και 2 παιδικά κρεβάτια. Private Pool 55 τ.μ.\nThe Olives House (~160 τ.μ.) 4 υπνοδωμάτια, μέγιστη χωρητικότητα έως 7 άτομα. Επιπλέων θέσει για 1 και 2 παιδικά κρεβάτια. Private Pool 50 τ.μ.\nThe Anemos House (~134 τ.μ.) 3 υπνοδωμάτια, μέγιστη χωρητικότητα έως 5 άτομα. Χαμάμ στο κεντρικό υπνοδωμάτιο, ενιαίος χώρος για μασάζ και Spa θεραπείες. Ευρύχωρος καλοκαιρινός κήπος με θέα στο κόλπο Μιραμπέλλο, δίπλα στην πισίνα βεράντα με μπάρμπεκιου, τραπεζαρία και ξαπλώστρες. Private Pool 60 τ.μ. + Private Garden 480 τ.μ.\nΌλοι οι επισκέπτες του ξενοδοχείου μπορούν να χρησιμοποιήσουν το γυμναστήριο στο St. Nicolas Bay Resort Hotel - χωρίς χρέωση. Αναζήτηση με όνομα ξενοδοχείου


ΤO KLYSMA: Τώρα για το τώρα, τώρα για το μετά!\nΗ διοίκηση του Ολυμπιακού έχει καταφέρει σε αυτό το διάστημα της παντοκρατορίας της να διαχειριστεί διάφορες κρίσεις που είχαν προκαλέσει κυρίως κάποια αρνητικά αποτελέσματα και βαριές ήττες. Όπως τα επτά γκολ από την Γιουβέντους, όπως τα τέσσερα από την ΑΕΚ του Ριβάλντο, όπως οι τεσσάρες από την Βαλένθια και την Λιόν στην εποχή του Σόλιντ μέσα στο Καραϊσκάκη.\nΟ Σωκράτης Κόκκαλης και η ομάδα είχαν καταφέρει να αντέξουν στην πίεση και στην ίδια ατμόσφαιρα αναταραχής και να βγουν σύντομα πιο δυνατοί, απαντώντας με σειρά από νίκες και τίτλους. Είχαν δείξει αποφασιστικότητα και πυγμή, είχαν φροντίσει με τις κινήσεις τους και τα αποτελέσματά τους να επαναφέρουν την εμπιστοσύνη και την ηρεμία.\nΤο ίδιο, φυσικά, μπορεί να γίνει και σε αυτήν την περίοδο κρίσης που διέρχεται ο Ολυμπιακός. Έστω και αν σε αυτήν την περίπτωση, θα πρέπει να υπάρξει διαχείριση μιας κατάστασης που δεν έχει ξαναπεράσει τα τελευταία χρόνια ο σύλλογος στο ποδόσφαιρο. Να είναι δηλαδή τόσο μακριά από τον στόχο του τίτλου, να έχει σοβαρά αγωνιστικά προβλήματα φόρμας και να έχει μπροστά της «άγνωστες διοργανώσεις», όπως τα πλέι οφ του ελληνικού πρωταθλήματος, τα οποία μάλιστα θα είναι εφέτος πολύ πιο δύσκολα από τις προηγούμενες χρονιές (που έπαιζαν όλοι για να βγει δεύτερος ο ΠΑΟ).\nΗ πρόκληση που έχει μπροστά του ο Ολυμπιακός αυτή την ώρα είναι μεγάλη. Γιατί θα πρέπει να λάβει σοβαρές αποφάσεις για την επόμενη χρονιά και να μην επαναλάβει τα λάθη της φετινής. Παράλληλα, είναι υποχρεωμένος να συνεχίσει να ασχολείται και με την τρέχουσα σεζόν, η οποία έχει ακόμη πολύ ψωμί με 17 παιχνίδια στο πρωτάθλημα και τις μάχες με την Μπορντό. Η απογοήτευση για τον χαμένο τίτλο δεν μπορεί να κυλάει στο αίμα της ομάδας και να την συνοδεύει στο υπόλοιπο της περιόδου, διότι τότε οι συνέπειες θα είναι ακόμη χειρότερες.\nΟ Σωκράτης Κόκκαλης έχει περάσει ξανά κι άλλα σε βάρος του ξεσπάσματα, όπως τότε με την ιστορία του Ριβάλντο, όπως όταν εμφανιζόταν ως Σκρουτζ σε πρωτοσέλιδα και άκουγε ένα ολόκληρο γήπεδο να ουρλιάζει ότι ονειρεύεται αλλιώς τον Ολυμπιακό.\nΈχει την εμπειρία, τη διάθεση και το πείσμα για να αντέξει και τώρα και να πάρει αποφάσεις που θα κάνουν ξανά τον Ολυμπιακό κυρίαρχο και την ομάδα δυνατή και ελκυστική. Για όλα μπορεί να υπάρχουν ενστάσεις και αμφισβητήσεις, για τη δυνατότητα του να έχει την ομάδα πρώτη και καλύτερη όπως και για το πάθος του για τον Ολυμπιακό, όποιος έχει μιλήσει έστω και μία φορά μαζί του δεν έχει την παραμικρή αμφιβολία.\nΑναρτήθηκε από KLYSMA στις 5:06:00 μ.μ.